text:
Skįlį og Tippisį viš Noršskįla
Eftir at Skįlį hevur veriš bęši lķtil og skitin ķ alt summar, var hon hampuliga stór og rein sunnudagin 2. august 2009. Brśkti stóran part av degnum fram viš įnni, nś hon skjótt fer mest sum at hvųrva. Eg havi lagt nakrar fįar av myndunum śt.
Myndirnar eru skipašar soleišis, at byrjaš veršur nišri ķ ósanum, ķ Móstųšuni, sum fyrr varš mett til eina mųrk. Leišing gongur nišan um bygdarvegin, nišan móti fyrsta fossinum, Antarvaš. Sķšani veršur fariš upp į bakkan noršanfyri nišan viš nišastu Skįlįgjógv og sķšani nišur ķ gjųnna.
Śr gjųnni veršur fariš nišan um landsvegin, nišan ķ Tippiš, har įin fer ķ tvey, Skįlį sunnanfyri og Tippisį noršanfyri. Hildiš veršur fram nišan viš Skįlį, nišan móti ovuru Skįlagjógv, har Skįlį aftur ferš ķ tvey - Skįlį og Skaršį. Gingiš veršur fram viš Skįlį nišan į Barm.
Sķšani veršur fariš oman aftur ķ Tippiš og fylgt veršur viš Tippisį nišan ķ Dal, har krįarlųgin liggja eftir į raš fram viš įnni. Har hevur onkuntķš veriš nógv lķv ķ. Hašani veršur fariš nišan ķ Fossįgjógv og nišan į Nišaru fossar ķ Fossįbrśgv.
Einasti stųrri fossurin ķ Skįlį, sum veršur varšveittur, tį SEV-śtbyggingin er lišug, er fossurin oman av Barmi. Ķ Tippisį verša fossarnir frį Fossįgjógv og nišaneftir varšveittir.
Skįlį og Tippisį sęddar av Streymoyarlandinum.
Skįlį og Tippisį viš Noršskįla


c: text/html

text:
Ingi Samuelsen
07.10.2016 - 17:26
Ítróttur > Ítróttur > Fótbóltur
Tað brendi hart á framman fyri eysturríkska málið móti endanum av U21 dystinum á Svangaskarði í dag.
Men inn vildi bólturin ikki, og sostatt vann Eysturríki dystin 1-0 við málinum, sum Christian Schoissengeyer skoraði beint fyri hálvleik.
Í øðrum hálvleiki trektu eysturríkarar seg longur og longur aftur á vøllin, og føroyingar fingu meira spæl.
Móti endanum av dystinum var talan um eitt regulert føroyskt trýst við fleiri góðum málmøguleikum.
Størsta møguleikan fekk Gestur Bogason Dam, sum eftir eina góða avlevering stóð púre einsamallur við eysturríkska málverjanum, men tað eydnaðist honum at bjarga skotinum.
Sostatt endaði seinasti dysturin hjá U21 landsliðnum í hesum umfari við enn einum teprum 0-1 tapi móti Eysturríki, og sostatt eydnaðist tað føroyska liðinum einans at vinna tað eina stigið, sum kom til hóldar í útidystinum móti Aserbajan fyri einum mánaða síðani.
Føroyar enda harvið á aftasta plássi. Við sigrinum í dag hevur Eysturríki enn ein spinklan møguleika at taka fyrsta plássið frá týskarunum. Men tað krevur, at týskarar tapa á heimavølli móti russum í dag. Í skrivandi stund er Týskland á odda við máli, sum kom eftir 23. minuttir.
Eysturríki og Týskland hittast í seinasta umfari, sum verður spælt týsdagin.

robotstxt: allowed

filter: keep


text:
Aðalfundurin mintist Poul Mohr25. juni 2018 Almenn tíðindi
Føroya Arbeiðsgevarafelag eftirlýsir miðvísum vinnupolitikki25. juni 2018 Áskoðan
Ávaring um búskaparligu gongdina25. juni 2018 Áskoðan
”Vegurin sum arbeiðspláss” varð hildið í síðstu viku25. juni 2018 Handverk og ídnaður
Aðalfundur hjá Føroya Arbeiðsgevarafelag - broyting18. juni 2018 Almenn tíðindi
Aðalfundur í Havbúnaðarfelagnum í farnu viku18. juni 2018 Havbúnaður
Ídnaðarferian 201818. juni 2018 Handverk og ídnaður
Skeið: Vegurin sum arbeiðspláss – 4 pláss eftir11. juni 2018 Handverk og ídnaður
Semja við Maskinmeistarafelagið11. juni 2018 Arbeiðsmarknaður
Havnin vertur fyri Norðurlendskari handverksmeistarastevnu4. juni 2018 Handverk og ídnaður
Sáttmálasamráðingar við Maskinmeistarafelagið4. juni 2018 Arbeiðsmarknaður
Alivinnan ruddar alifirðirnar í hesari vikuni4. juni 2018 Havbúnaður
Heimleiðisfundur um persónsdatuvernd28. mai 2018 Almenn tíðindi
Filmur um ábyrgdarfulla ferðavinnu28. mai 2018 Ferðavinna
Global sulphur cap28. mai 2018 Shipping
Selmar afturvaldur sum formaður í Ráðgevarafelagnum28. mai 2018 Almenn tíðindi
Enn eitt skeið í BK17, kapittul 1-322. mai 2018 Almenn tíðindi
Semingsuppskotið góðtikið19. mai 2018 Arbeiðsmarknaður
Eyðvør Berg nýggj forkvinna í Handilsvinnufelagnum14. mai 2018 Handilsvinna
Ráðstevna um ábyrgdarfulla ferðavinnu 14. mai 2018 Ferðavinna
DNB bjartskygdur um eftirspurningin eftir laksi komandi árini14. mai 2018 Havbúnaður
Heimleiðistiltak um ES-fyriskipanina um persónsdátuvernd14. mai 2018 Almenn tíðindi
Arbeiðarasáttmálarnir longdir í eina viku11. mai 2018 Arbeiðsmarknaður
Sáttmálarnir við arbeiðarafeløgini longdir8. mai 2018 Arbeiðsmarknaður
Handilsvinnan vitjar Glasir7. mai 2018 Handilsvinna
Ulla Joensen nýggj forkvinna í KT-felagnum7. mai 2018 KT- og Samskifti
Verkstova um H2020 umsókn7. mai 2018 Almenn tíðindi
Semja millum Føroya Arbeiðsgevarafelag og Flogskiparafelagið1. mai 2018 Arbeiðsmarknaður
Lættari at finna runt í norðurlendska regluverkinum30. apríl 2018 Almenn tíðindi
Nevndin í Ráðgevarafelagnum afturvald30. apríl 2018 Ráðgevaravinna
Tveir nýggir nevndarlimir í Handilsvinnufelagnum30. apríl 2018 Handilsvinna
Føroya Handverksmeistarafelag havt aðalfund30. apríl 2018 Handverk og ídnaður
Oljuvinnufelagið havt aðalfund30. apríl 2018 Oljuvinna
Heimsins størsta fiskavørumessa í Brussel hesa vikuna23. apríl 2018 Fiskivinna
Bústaðarpolitikkur peikar í allar ættir23. apríl 2018 Áskoðan
8. fl. í Klaksvík lærdi um handverksútbúgvingar23. apríl 2018 Handverk og ídnaður
Aðalfundur í Ferðavinnufelagnum23. apríl 2018 Almenn tíðindi
Føroya Prentsmiðjufelag havt aðalfund23. apríl 2018 Almenn tíðindi
Sáttmálin fyri flogskiparar longdur17. apríl 2018 Arbeiðsmarknaður
Semingsroyndin endað úrslitaleys17. apríl 2018 Arbeiðsmarknaður
Føroyar vertur fyri arktiskari ráðstevnu 16. apríl 2018 Almenn tíðindi
Lena L. Mohr forkvinna í felagnum Samskifti16. apríl 2018 KT- og Samskifti
Handverkarar greiða frá sínum yrki í Klaksvík9. apríl 2018 Handverk og ídnaður
Rokningaportalur er nú tøkur á heimasíðuni hjá Gjaldstovuni9. apríl 2018 Almenn tíðindi
Tað almenna má seta greiðari krøv til síni partafeløg26. mars 2018 Áskoðan
13 handverkarar fingið tornkranaprógv26. mars 2018 Handverk og ídnaður
44 afrikansk lond undirskrivað avtalu um sínamillum fríhandilsøki26. mars 2018 Almenn tíðindi
Sáttmálasamráðingarnar byrjaðar19. mars 2018 Arbeiðsmarknaður
Ferðavinnustevnan av á hesum sinni19. mars 2018 Ferðavinna
Yvirlit yvir flaggstatir, og hvussu teir klára seg19. mars 2018 Shipping


text:
Hvat er lívmóðurhálskrabbi?
Lívmóðurhálskrabbi er ein sera álvarsom sjúka, og telist millum tey sløgini av krabbameini, sum oftast rakar kvinnur. Í Føroyum fáa umleið 10 kvinnur árliga staðfest lívmóðurhálskrabba. Helmingurin av kvinnunum eru yngri enn 45 ár – og eisini heilt ungar kvinnur kunnu fáa sjúkuna. Á hvørjum ári doyggja fleiri hundrað túsund kvinnur kring um í heiminum av lívmóðurhálskrabba. Sambært WHO, heimsheilsustovninum hjá ST, er hetta tað slagi av krabbameini, sum krevur flest kvinnulív í landsynnings- Asiu og Afrika, og næstflest í Amerika. Men eisini í Evropu ger sjúkan um seg.
Tíverri hava vit ikki nágreinilig føroysk hagtøl, men árini 1994-2006 varð staðfest at í minsta lagið 15 kvinnur í Føroyum doyðu av lívmóðurhálskrabba. Tað merkir, at tað á hvørjum ári doyggja nakrar kvinnur, av einari sjúku, sum tað ber til at fyribyrgja. Hvørji sjúkueyðkenni eru fyri lívmóðurhálskrabba:
Vanligastu sjúkueyðkennini eru:
- tað bløðir úr skeiðini millum mánasjúkuna
- tað bløðir í samband við samlegu
- blettbløðing í sambandi við ítrótt og tílíkt
Onnur sjúkueyðkenni kunnu vera útflot, sum er brúnligt, blóðugt og/ ella luktar illa. Slík eyðkenni kunnu eisini standast av øðrum enn lívmóðurhálskrabba, men hevur ein eitt ella fleiri av hesum eyðkennum, so eigur ein at lata seg kanna hjá læknanum.
Hvussu verður lívmóðurhálskrabbi viðgjørdur?
Hvør viðgerð verður givin, valdast hvørjum stigi sjúkan er á, tá hon verður staðfest. Fyrsta stigið kann viðgerast við sonevndum kílaskurði, ella við at taka burtur alla
lívmóðrina. Er sjúkan komin longri, er neyðugt at viðgera við strálu- og kemoterapi umframt at skurðviðgera.
Hvør er orsøkin til lívmóðurhálskrabba?
Høvuðsorsøkin til lívmóðurhálskrabba er virusið Human Papillomavirus (HPV). HPV er felagsheiti fyri fleiri enn 100 ymisk sløg av virus. Summi teirra kunnu føra við sær kyknubroytingar, sum kann menna seg til krabbamein.
Lívmóðurhálskrabbi verður býttur í fýra stig
Stig I:
Krabbaknúturin er avmarkaður til lívmóðurhálsin
Stig II:
Krabbin hevur breitt seg uttan fyri lívmóðurhálsin og víðari niður í skeiðina ella út til síðurnar.
Stig III:
Krabbin hevur breitt seg enn longri.
Stig IV:
Krabbin er farin víða og er komin í bløru, tarm ella onnur gøgn.


text:
Stovnurin
Dagstovnurin í Øksnagerði er ein stovnur undir Tórshavnar kommunu.
Stovnurin lat upp 3. september 2001.
Bólið, sum er serstova, lat upp í februar 2002.
Á stovninum eru fýra stovur. Tippið og Fjósið eru vøggustovur, Lonin er ein stór barnagarðsstova og Bólið er ein serstova fyri børn í barnagarðsaldri við kontakt og samskiftis trupulleikum.
Okkara karmar
Vit bjóða góðar karmar við útbúðnum námsfrøðingum, dugnaligum hjálparfólkum og køkskonu, ið ger okkum heilsugóðan millummála.
Innandura hava vit ein rúmligan stovn, har børnini hava góðan møguleika til útfolda seg bæði rørsluliga og kreativt. Eisini ber til at finna sær eitt stilt og róligt stað, tá tørvur er á tí.
Uttandura hava vit ein stóran garð, har lendi er bæði slætt og bratt. Her eru rørsluligar avbjóðingar til børn í øllum aldri.
Vit leggja dent á útilív, rørslur og kreativitet. Vit raðfesta útilív høgt, bæði inni í garðinum og stuttri og longri túrar, alt eftir aldri og førimuni.
Vit hava ein innandura verkstað, har børnini kunnu finna og menna síni kreativu evnir. Eitt starvsfólk er knýtt at verkstaðnum burturav.
Okkara kostpolitikkur
At hava ein kostpolitikk á stovninum ger okkum tilvitaði um, at børnini fáa ein heilsugóðan kost, bæði í matpakkanum og eisini til millummála.
Góður kostur ger barnið vælupplagt og gevir tí góða orku til at spæla og mennast.
Vit leggja dent á góðan borðsið, soleiðis at vit fáa eina góða og hugnaliga løtu saman við nærveru og práti. Og børnini rudda upp eftir sær, tá tey eru liðug at eta.
Matpakki og millummáli:
Matpakkan hava foreldrini ábyrgdina av og ynskiligt er, at hann inniheldur heilsugóðan mat, og vit frámæla søtmeti. Barnið kann eisini hava døgurðarestir við, men vit hita ikki matin upp.
Afturvið matpakkanum fær barnið mjólk ella vatn.
Restin av matpakkanum fer aftur í mateskjuna, so foreldrini síggja, hvat barnið hevur etið.
Stovnurin bjóðar heilsugóðan millummála, sum køkskonan ger til børnini.
Føðingardagar:
Í samband við føðingardagar er barnið vælkomið at bjóða børnunum á teirra stovu okkurt til matna ella bjóða heim í føðingardag. Tosið við starvsfólkini á stovuni um hetta. Stovnurin bjóðar drekkivøru, tá føðingardagar eru.
Serkostur:
Um barn tykkara hevur ovurviðkvæmi, kann barnið fáa serkost, um ein læknaváttan fyriliggur.
Okkara sjúkrapolitikkur
Sum meginregla kann eitt barn, sum er sjúkt, ikki koma á stovn. Eitt nú kann eitt barn ikki koma á stovn, um tað hevur febur, ella um heilsustøðan hjá barninum ikki er góð. Barnið skal kunna vera virkið og kunna vera við í tí virksemi, sum er á stovninum, uttan at tað krevur serlig atlit. Um barnið hevur eina smittuberandi sjúku, kann barnið ikki koma á stovn aftur fyrr enn tað ikki smittar meira.
Ein feburfríður dagur heima eftir sjúku ger barnið meira mótstøðuført yvir fyri smittandi sjúkum, og vandin fyri møguligum eftirsjúkum hjá barninum minkar.
At geva heilivág á stovninum skulu vit avmarka mest møguligt. Tey námsfrøðiligu starvsfólkini eru ikki útbúgvin at taka sær av og viðgera sjúk børn – av hesi orsøk skulu starvsfólk ikki geva einum barni heilivág, um talan er um viðger av styttri bráðfeingis sjúku.
Heilivágur kann tó gevast einum barni, sum hevur eina longri áhaldandi ella varandi sjúku.


text:
Mentan
Lægri skattur og hægri barnafrádráttur
27. Sep 2012
Ein beinleiðis lækking í skattatrýstinum við hálvum prosenti og ein hækking av barnafrádráttinum við 45%, svarar á leið til kostnaðin av einum skattaprosenti, men er...
les meir
Lækkingin í skattatrýstinum svarar til eitt prosent
27. Sep 2012
Fíggjarætlan Tórshavnar býráð 2013: Sum borgarstjórin vegna samgonguna áður hevur boðað frá, so lækkar skattatrýstið komandi skattaár við tí, sum svarar til umleið eitt skattaprosent....
les meir
Einastandandi avbyrgingar
27. Sep 2012
Avbyrgingar er heitið á einum nýggjum, einastandandi bókaverki, sum er úrslit av samstarvi millum yrkjaran og myndlistamannin Tórodd Poulsen, Steinprent og Føroyaprent. Eitt nýtt yrkingarsavn...
les meir
Pensjónirnar verða javnaðar við 1,7 prosentum
27. Sep 2012
Í fíggjarlógaruppskotinum fyri 2013 verða pensjónirnar javnaðar við 1,7 prosentum. Tað greiddi Annika Olsen, landsstýriskvinna, frá, tá ið hon svaraði fyrispurningi í Løgtinginum í dag....
les meir
Kæra um nólsoyarsiglingina
27. Sep 2012
Strandfaraskip Landsins Bogi Mortensen, stjóri Johan Dahl Landsstýrismaður við samferðslumálum Staðbundna Nólsoyarnevndin hevur heitt á borgarstjóran at senda eina grundgivna áheitan til Strandfaraskip Landsins og...
les meir
Býráðið og vinnulívið
27. Sep 2012
Jógvan Arge, valevni fyri Tjóðveldi Lista E: Tann nýggi oddafiskurin í Fólkaflokkinum í Havn roynir at selja seg sum tann stóra vinmannin hjá vinnulívinum í...
les meir
Bygda- og vallarablues í Spaniastovu
27. Sep 2012
Ein hin best kendi føroyski vallaratónleikari, Sámal Ravnsfjall, og Føroya stórsta bluesorkestur, Frobiar Sóknar Bluesorkestur, fara m.a. saman og hvør sær at spæla góðan og...
les meir
3. flokkur byrjaður í frítíðarskúla
27. Sep 2012
Fyri fyrstu ferð sleppa næmingar úr 3. flokki í Hoyvík í frítíðarskúla eftir vanliga skúlatíð. Ætlanin var, at allir næmingarnir skuldu halda til í Hoyvíkar...
les meir


text:
Samstundis eru eigaraviðurskiftini broytt soleiðis, at Tór Verland Johansen nú er parteigari saman við Lenu L. Mohr, Boga Henriksen og Eyðnu Simonsen.
Tór Verland Johansen hevur seinastu 4 árini starvast sum kundastjóri á Sansum. Áður hevur Tór Verland starvast sum marknaðarleiðari hjá BankNordik, ráðgevi á Sansum og kunningarleiðari í Tórshavnar kommunu.
- Tað er ein styrking av Sansum, at Tór Verland er vorðin viðstjóri og parteigari. Hann eigur stóran lut í góðu úrslitunum og viðurkenningunum, Sansir hava fingið seinastu árini. Eg gleði meg til samstarvið við Tór Verland. Vit eru eitt gott og sterkt toymi og okkara uppgáva verður framhaldandi at tryggja góðu gongdina og at menna fyritøkuna saman við okkara dugnaligu starvsfólkum, sigur Lena L. Mohr.
Sansir veita marknaðarføring og samskifti á øllum miðlum og arbeiða við virkissamleika, branding og marketing. Sansir geva eisini út blaðið Kvinna og bóklingin Faroe Islands Tourist Guide á trimum málum. Á Sansum starvast 13 fólk.


text:
Landingsíða: nýggj yvirskrift setast inn
Bústaðarlánið er tann størsta mánaðarliga útreiðslan hjá teimum flestu, ið eiga egnan bústað. Lánið hevur sostatt stóra ávirkan á tíni yvirskipaðu peningaligu viðurskifti og á gerandisdagin. Tí mæla vit tær til at endurskoða tíni lánsviðurskifti av og á.
Hvussu ávirkar tað teg, um rentan hækkar?
Í løtuni er rentan sera lág, og tað merkir, at tað er bíligari at taka eitt bústaðarlán nú, enn tað var fyri nøkrum árum síðani. Rentan kann tó hækka, og tá fer tað at ávirka tey, ið hava bústaðarlán við skiftandi rentu.
Tí eigur tú at umhugsa, hvørt tú hevur rætta lánið, og um tú hevur ráð til, at rentan - og harvið lánsgjaldið - hækkar. Um tú leggur lánið um nú, kanst tú møguliga spara pening, og um tú velur at fáa tær fasta rentu, nú meðan rentan er lág, hevur tú eina trygga rentu tey næstu 20 árini.
Hvussu nógv kanst tú keypa fyri?
Royn okkara roknara, ið kann geva tær eina ábending um tínar møguleikar.
Tosa við okkum
Tosa við okkum tíðliga í tilgongdini, so vit kunnu hjálpa tær at røkka tínum máli. Vit hava drúgvar royndir við at ráðgeva øðrum í somu støðu og kunnu tí skjótt hjálpa við at geva tær eitt yvirlit yvir tínar møguleikar.
Sama um tað er fyrstu, aðru ella triðju ferð, tú ætlar at keypa ein bústað, so er nógv at hugsa um og taka støðu til. Ofta er talan um eina langa tilgongd, og nógv viðurskiftið eru, sum skulu umhugsast.
--------
Møguleikarnir eru nógvir, og tí kann tað eisini vera trupult at avgera, hvør rætta loysnin til júst tína støði er. Um tú tosar við okkum, kunnu vit hjálpa og ráðgeva tær, so tú fært tikið røttu avgerðina.
Vit lova tær, at tú hevur fingið uppaftur betri innlit í tíni lánsviðurskifti, tá ið tú hevur tosað við okkum.


text:
Wuhuuu!! Eg eri yvirdrivið errin og glað, um nýggja samstarvið við KVINNU! Eg haldi tað vera fantastiskt, at lítlu føroyar, kunnu hava eitt so flott og innihaldsríkt kvinnublað. Halt kipp ikki tað sær gott út altso. Tað hevur júst røttu mongd... Continue reading →
Mamma dregur ofta dessert á borðið ein sunnudag. Tað hoyrir líkasum til. Helst ein góðan ís, við onkrum søtum tilhoyri. Men tit, nú er eitt nýtt tilhoyr her. Eg komi ikki yvir, at eg ikki havi roynt hetta fyrr. Altso... Continue reading →
Eg havi eina lítla nýggjheit, sum eg havi glett meg at fortelja tykkum um. Tá eg segði ”lítil” meinti eg at eg havi eina ”yvirdrivið, mega, gigantiska, elefantstødd, kempi, bumbistóra nýggjheit” !!! O-M-G! Eg skal giftast! (Nú vit skulu giftast,... Continue reading →
OMG! Hava tit felagskonto?! Hasa viðmerkingina fái eg viðhvørt, tá eg fortelji at sjeikurin og eg hava eina felagskonto. Ja vit hava eina felagskonto til mat og eina felagskonto til leigu osf. Men veist tú hvat? Tað er genialt! Tað... Continue reading →


text:
( Bíbliutími, hildin á húsmøti í Runavík, 16.07.2003 )
Guð hevur frá skapan heimsins gjørt tveir stórar sáttmálar við mannaættina. Tann fyrri var ein ófullkomin sáttmáli, ein skuggi av hinum komandi, fullkomna sáttmálanum. Undir tí fyrra sáttmálanum var blóðið av bukkum og tarvum støkkt á altar av gulli inni í halgidómi gjørdum við hondum, – í tí seinna varð eittans offur gjørt einaferð fyri allar og blóðið og offurið borið inn í tann himmalska halgidóminum, sum ikki er gjørdur við hondum.
Báðir sáttmálar hava verið blóðsáttmálar, hin fyrri ófullkomin, profetiskur, – hin seinni fullkomin og ævigur.
Vit siga ofta, at Gamla Testamentið verður upplatið í tí nýggja, og Nýggja Testamentið liggur goymt í tí gamla.
( Sí annars Hebr. 10,1a. )
Vit skulu nú hyggja eitt sindur at hvussu profetiskar myndir í Gamla Testamenti peika ímóti okkara fullkomna ofri, Jesusi Christi.
Longu í Edens garði, tá ið Adam og Eva syndaðu, fáa vit at síggja fyrstu profetisku myndina um dekkan av synd.
( 1.Mós. 3,21 ) Skinnbúnar. Yvirklæðing. Tey vóru….í skinnbúnum
( Gal 3,27 ) Íklædd Krist.
( Róm 8,1 ) Eingin fordøming…..í Kristi
Guð boðaði eisini í Eden frá, á fyrsta sinni, at einaferð fór at koma ein, sum skuldi rætta tað upp aftur, sum her var farið skeivt.
( 1. Mós. 3.15 ).
Náttina áðrenn Guð sendi síðstu pláguna yvir Egyptar: Deyðan hinna frumbornu, hendi tað, sum fyri okkum trúgvandi í dag er kanska tann klárasta myndin upp á tað, sum Jesus Christus seinni gjørdi á júst hesum sama degi: Páskalambið varð slaktað. Leggið til merkis, at júst um somu tíð sum ofringin av páskalambinum fór fram í templinum, varð Jesus Christus krossfestur uttanfyri herbúðirnar: ímillum triðja og níggjunda tíma.
( 2. Mós. 12, 1-7; 13 ), ( Matt. 26,2 ), ( 1. Kor. 5,7 ), ( 1. Pæt. 1, 18-19 )
Tá ið Guð leiddi Ísrael út úr Egyptalandi, var Reyðahavið staðurin, har tey vórðu skild frá Egyptunum, ella heiminum. At havið eitur “Reyða” havið er ikki av tilvild, men hetta skuldi peika ímóti Jesu blóði, sum er tað, sum skilir okkum frá heimsins børnum og ger okkum til Guðs børn, heilag, rein og lýtaleys fyri Guði.
( 2. Mós. 12, 41-42 ), ( 2 Mós. 14, 21-22 ), ( 1. Kor. 10, 1-4 ).
Við Sinaifjallið gjørdi Guð sín sáttmála við Ísraels fólk. Hann varð gjørdur við blóði og orði, lógarorði á steintalvum. Tann sáttmála Guð hevur gjørt við okkum er fullkomin, hann er í blóði egna Sonar hansara, eisini grundaður á Guðs orði, – og lóg og vilja sín skrivar Guð nú í hjørtu av holdi.
( 2. Mós. 24, 1-8 ), ( Ezek. 36, 25-27 ), (1. Pæt. 1,2 ).
Tá ið tey komu at vatninum Mára, sum var beiskt og ikki drekkandi, bað Guð Móses blaka eitt “træ” í vatnið, – og tá hann so gjørdi, varð vatnið drekkandi. Hetta peikar eisini fram ímóti krossinum fyri okkum trúgvandi í dag. Við krossins fót fáa vit reint, livandi vatn at drekka, og deyðin og syndin mugu víkja. Hjá Jesusi fáa vit eina keldu inn í okkum sum vellir fram við livandi vatni, Heilaga Andanum.
( 2. Mós. 15,25 ), ( Jóh 4,14 ), (Jóh 7,37 ).
Tá ið tey vórðu bitin av slangum, bað Guð Móses gera koparorm og seta hann á stong.
( 2. Mós, 21, 4-9 )
Tað kann vera, at vit hava ilt við at síggja samlíkingina í hesum, at ein ormur og okkara frelsari Jesus Christus skulu hava nakað til felags; men Jesus varð gjørdur til synd okkara vegna. Hann varð at banning fyri okkum.
( Jóh 3, 14-16 ), ( Gal. 3,13 ), (2. Kor, 5,21 ).
Í 2. Mós kap. 25-40, lesa vit um Tjaldhalgidómin. Guð vísti Mósesi, hvussu hann skuldi síggja út niður í minstu smálutir. Prestar skuldu gera halgitænastu og høvuðspresturin skuldi ganga inn í hitt alra heilagasta einaferð um árið at bera offur fyri syndir fólksins.
Hebrearabrævið varð skrivað til Hebrearar (Jødar), og brævið útgreinar fyri teimum samlíkingina ímillum gamla sáttmálan við ofring av blóði av bukkum og kálvum og nýggja sáttmálan í okkara fullkomna ofri: Jesusi Christi. Serliga eru tað kapitlar 7-10 sum umrøða hetta.
( Hebr. 7,26-28 ), ( Hebr. 9, 11-14 ), ( Hebr. 10,14 ).
Hetta, at høvuðspresturin eina ferð um árið fór inn í hitt alra heilagasta fyri at ofra fyri allar fólksins syndir peikaði fram ímóti tí, at Jesus Christus skuldi framføra eitt heilt serligt offur, ikki eina ferð um árið, men eina ferð fyri allar.
Hann er millumgongumaður fyri nýggjum sáttmála. Okkara høvuðsprestur frammi fyri Guði allar ævir. Sáttmálin hann gjørdi okkara vegna við Guð er ævigur sáttmáli. Hann fellur ongantíð úr gildi, so leingi, sum náðitíðin varar, tvs. inntil Jesus Christus kemur aftur at taka síni heim. Hansara offur er nokk fyri okkara bjargan og frelsu og tað eina vit mugu gera er at trúgva hesum, hyggja upp á koparormin á stongini, Jesus Christus á krossinum, tí tað er sanniliga okkara einasta bjarging. At trúgva er at stóla upp á tað, sum Guð hevur sagt, og hvat okkara sálar frelsu og æviga lívi viðvíkur, er tað nokk at vit seta okkara fulla álit á tað offur, sum høvuðsprestur okkara Jesus Christus bar fram fyri Guð.
Hetta er sáttmálin sum Guð sjálvur gjørdi við okkum.
Guð hevur gjørt okkum heilag. Nú væntar hann av okkum, at vit skulu liva samsvarandi tí, sum hann longu hevur gjørt okkum til við trúnni á Son sín. Útlivanin av tí innara lívinum er okkara heilaggering, okkara tøkk til Guðs fyri hansara verk, fruktin av Guðs gávu. Men legg til merkis, at hetta hendir ikki við koyrli, men sum ein avleiðing av, at vit hava smakkað Guðs náði og góðsku.
( Titus 2, 11-14 ), ( Matt 3,8 ), ( Ápos. 26,20 ), ( Gal 5,22 ).
Honum, sum er hitt trúgva vitnið, honum, sum er hin frumgitni av teimum deyðu, og honum, sum er høvdingi yvir kongum jarðarinnar; honum, sum elskaði okkum og loysti okkum frá syndum okkara við blóði sínum og gjørdi okkum til kongaríki og til prestar hjá Guði og faðir sínum. Honum veri dýrdin og mátturin um aldur og allar ævir! Amen.
( Opb. 1,5-6 ).


text:
Eg havi somu ljóð, sum eg hevði, tá eg byrjaði í Happy. Men eg havi lært at brúka tey. Tú kanst geva einum øðrum gittarleikara míni ljóð, uttan at hann fer at ljóða sum eg. Mín máti at brúka tey eru komin innanífrá. Útrykkið er broytt, men ljóðið er tað sama, sigur Rasmus, ið gevur sína aðru fløgu sum einstaklingur út.
Mánadagin kemur onnur fløgan hjá Rasmusi Rasmussen sum einstaklingi út. Fløgan Edelweiss er instrumental fløga, við tónleiki, ið best kann lýsast meditativur. Tónleikurin liggur langt frá rokkbólkinum Makrel, har Rasmus áður hevur verið drívmegi, gittarleikari og tónasmiður. Men eisini langt frá fyrstu fløguni hjá Rasmusi, Implossive, ið kom út í 2003.
Vit hittu gittarleikaran, ið á AME 2005 varð valdur til besta gittarleikara í Føroyum, og prátaðu við hann um nýggju fløguna.
Fløgan hendi bara
Rasmus greiðir frá, at lopið í tónleikastíli, ið vit uppliva á fløguni, mest sum bara er hent.
– Eg byrjaði at gera løg eftir, at vit høvdu gjørt Transcend við Makrel. Hesaferð arbeiddi eg annarleiðis enn eg plagi. Eg plagi at byrja við gittara, men nú tók eg rútmir niður av internetinum, byrjaði at klippa tær saman og pasta, leggja delay á og reverb, síðan jammaði eg afturvið groovinum. Soleiðis havi eg ikki arbeitt fyrr. Við at arbeiða við rútmum kemur okkurt annað fram, t.d sumt sum er meira uppbeat og okkurt sum er korny á ein máta, sum mær dámar, greiðir Rasmus frá.
– Henda fløgan er nokkso minimalistisk, eg havi ikki lagt meira á løgini enn neyðugt. Um eg var nøgdur við eitt lag, so lat eg vera við at gera meira. við tað. Á hesari fløguni hevur stemningur høvuðsleiklutin. Hetta eru stemningslandsløg. Hon handlar um stemningskifti. hetta er tað, sum mær dáma best at arbeiða við innanfyri tónleik, sigur Rasmus.
Spælir øll ljóðføri
Rasmus spælir á fløguni nærum øll ljóðførini, hann hevur forritað rútmir, spælir ljómborð og gittar. Einasta íkastið uttanífrá er luttøkan hjá fiólleikaranum Johannes Jung Christensen á lagnum Desolate. Hetta er gomul upptøka frá tíðini, tá Rasmus var á tónleikaeftirskúla í Danmark. Hon hóskaði saman við hinum løgunum, og varð tí tikin við.
Meðan Rasmus sjálvur sang á fyrstu fløguni, Implosive, so er hendan fløgan instrumental. Rasmus greiðir frá:
– Flest fløgur hava vokal, sum man lurtar eftir. Seinastu tíðina havi eg lurtað eftir fleiri bólkum sum ikki hava vokal, eitt nú God Speed You Black Empereur og Mogwai. Hetta gevur aðrar lurtaraupplivingar. Eg sang á fyrstu fløguni. Eg eri sangari, men á tí fløguni vildi eg gjarna royna meg av innanfyri ymiskt. So eg gjørdi alt møguligt á tí fløguni. Á fløguni var eisini okkurt instrumentalt, og eg vildi gjarna gera meira av tí hesaferð. Tað er eisini lekkurt at hava tónleik, sum ikki krevur so nógv av tær. Tað er feitt at hava onkra fløgu í fløgusavninum, sum skilur seg frá hinum, greiðir hann frá.
Primitiv upptøkutól
Rasmus hevur sjálvur tikið fløguni upp á einum primitivum 4 spor bandupptakara, við einum gomlum ljómborði. Hetta er sambært Rasmusi eitt sindur við síðuna av tí vanliga.
– Men hvør setur mørkini, um hvat man kann brúka. Eg royni at fáa tað besta burturúr tí, sum eg havi. Eg tók eina rúgvu upp, og hevði nógv tilfar. Fyri nøkrum mánaðum síðan, fór eg at lurta eftir tí, og valdi so tað út, sum eg havi á fløguni. Eg havi arbeitt nógv við at skipa tilfarið. Hvat skuldi eg byrja við, hvat skuldi eg enda við og hvat skuldi vera momentið. Hugsaði tildømis um at taka okkurt tilfar, sum ikki kom við á Implosive, men tað passaði ikki inn, sigur Rasmus
Trupult at vera einsamallur
Rasmus viðgongur, at tað er stórur munur á at arbeiða einsamallur og at vera partur av einum bólki. Á eini bólkafløgu stuðla allir limirnir uppundir, á eini solofløgu er tað bara tú.
– Tað hevur verið mega ringt. Eg hevði nógv hugskot, men hvat skuldi eg gera við tey. Skuldi eg hava tey fyri meg sjálvan, ella skuldi eg lata fólk hoyra tey, sigur Rasmus.
Ein av avgerðunum var hvussu heitið á fløguni.
– Eg visti at hon skuldi eita heitið á einum av løgunum, og Edelweiss er vakrasta lagið á henni, eg helt eisini tað heitið vera gott. Men sum heild er tað rættiliga tricky at geva løgum á eini instrumentalari fløgu heiti. Men tey heitini, ið eru á Edelweiss eru komin av kenslum, ið eg fekk, tá eg arbeiddi við fløguni. Eg haldi eisini, at heitini og løgini á onkran hátt fylgjast at, greiður Ramsus frá.
Sama ljóð
Rasmus hevur eitt sera egið gittarljóð, og hetta hoyrist eisini á fløguni. Men hvar kemur ljóðið frá.
– Eg havi somu ljóð, sum eg hevði, tá eg byrjaði í Happy. Men eg havi lært at brúka tey. Tú kanst geva einum øðrum gittarleikara míni ljóð, uttan at hann fer at ljóða sum eg. Mín máti at brúka tey eru komin innanífrá. Útrykkið er broytt, men ljóðið er tað sama, sigur Rasmus.
Rasmus hevur hesi árini spælt í bólkum sum Diatribes, Makrel og Deja Vu, og øll hesi samstørvini hava givið honum okkurt.
– Eg havi lært nógv av øllum, sum eg havi samstarvað við. Hvør hevur sítt, og man lænir gullkorn frá hvør øðrum, tað er ótrúliga gevandi. Tað mesta, ið eg havi lært, havi eg lært frá øðrum tónleikarum. Eg havi ikki gingið til frálæra, tað mesta er sjálvlært. Eg eri ikki ein serliga tekniskur gittaristur, og eg havi ongantíð spælt lániløg. Tónleikaliga leiti eg enn, sigur Rasmus.
Ljósareyður húsi
Fløguhúsan hava Niels Arge Galán og Uni Árting gjørt, hann er rættiliga serligur við sínum ljósareyða liti. Temaði á fløguni er íblást av myspace síðuni hjá Rasmusi, ið eisini er ljósareyð.
– Eg eri vælnøgdur við fløguhúsan, teir báðir gjørdi eisini mín fyrra húsa, og tí valdi eg teir aftur. Teir fingu fríðar teymar, men húsin skuldi hóska saman við mínum ljósareyða myspace profili, hann er mín almenna heimasíða, so tað skuldi hósa aman. Ljósareytt er eitt flipp eg fekk. Mær dámar væl litin. Hann er korny, men mær dámar hann álíkavæl.


text:
(skrivað til leikskránna hjá StÍF í mars 2009)
Spurnarkappingin ”Á quiztinum” (stavað q-u-i-z.... - skipað eftir kubbleisti o.s.fr.) er liðug á hesum sinni. Ein sera... - fyri ikki at siga sera, sera, sera hugnalig sending.
Tað sum sendingin er kendast fyri, eru ikki spurningarnir ella luttakararnir, men harafturímóti er hon kend fyri orðini hjá vertinum, um at alt er so sera, sera, sera -eitt ella annað.
Orðið sera verður brúkt fyri at leggja áherðslu á orðið, sum kemur aftaná. Eitt sera vakurt hús, er vakrari enn eitt hús, sum bara er vakurt. Men eins og í pengaverðini, so verða orð eisini rakt av inflatión. Tá tú hevur brúkt orðið ”sera” í eina tíð (og
alt er blivið ”sera”), so missir herðingin sítt virði, og tú noyðist at leggja uppaftur størri dent á orðið, fyri at geva tí vekt. Og soleiðis endar alt við at blíva sera, sera, sera... - Bara sera er ikki nóg mikið.
Fyri nøkrum áðrum síðani arbeiddi eg við video upptøkum, og til tað keypti eg nógv tóm videobond. Men tað kundi vera líkamikið, hvørji videobond eg keypti, so stóð altíð at pakkanum at bandið var ”ekstra”, ”high”, ”super”, ”plus” ella okkurt líknandi. Tað
fanst einki videoband, sum bara var eitt videoband. Alt skuldi eitast fyri at vera nakað heilt serligt. Í fyrstani virkaði hetta álitisvekjandi, men tað vardi ikki leingi, til ein skilti, at talan var um reyp við ongum innihaldi.
Einaferð itu øll bingo ”risabingo”. Onkur hevði funnið uppá at kalla eitt bingo við hesum navninum, og so vardi ikki leingi, til øll brúktu tað. Men tað doyði burtur aftur, helst tí at fólk funnu útav, at navnið broytti einki.
Fyri nøkrum árum síðani kom eg inn á eina bensinstøð, har eg sá eina áhugaverda yvirskrift í einum blaði. Eg keypti blaðið, men greinin var ikki líka spennandi sum yvirskriftin. Nakað seinni sá eg eina aðra útgávu av sama blaði, við eini líka spennandi yvirskift.
Eg keypti blaðið, men kendi meg aftur snýttan. Greinin livdi ikki upp til yvirskriftina. Triðju ferð eg sá eina spennandi yvirskrift í blaðnum, keypti eg tað ikki.
Tað virkar einaferð og kanska tvær ferðir at lokka fólk við yvirskriftum, sum flúgva langt omanfyri innihaldið í greinunum. Og tú kanst lokka fólk nakrar ferðir á bingo, við at kalla tað risabingo, men øll duga við tíðini at gjøgnumskoða, um innihaldið fylgir
yvirskriftini ella ikki.
Hetta er mín seinasta grein í leikskránni fyri henda veturin, so eg fari at nýta høvið at ynskja øllum eitt sera, sera, sera, sera, sera gott summar.


text:
Vælkomin til nýggju TB síðuna
Jan Smedemark | 19/11/14
Tvøroyrar Bóltfelag hevur leikt seg so flúgvandi upp í bestu deildina í føroyskum fótbólti, tíverri hevur heimasíðan seinastu 2-3 mánaðirnar ikki verið í somu støðu. Hon bleiv rakt ein av einum óhappi, møguligum feilið við onkrum av modulunum, ið vóru nýtt at skapa síðuna við, sum hevur sent spam út. Hetta viðførdi, at veitarin lat síðuna aftur og tað hevur verið eitt toyggi stríð at fáa samband við veitaran.
Sambandi hevur verið so mikið ringt at fáa í lag, at vit fyri tveimum viku síðani mettu, at tað ikki fór at bera til at fáa fatur í gomlu greinunum.
Skjótt vendist í summum førum, ein teldupostur kom frá veitaranum og vit fingu okkara gomlu greinar aftur.
Niðurtíðin fyri gomlu síðuna hevur viðført, at vit hava ment eina nýggja heimasíðu. Leisturin verður áleið hin sami, nú bara vónandi við einum betri sniðið og funkum, ið koma tykkum til góðar.
Gomlu greinirnar
Gomlu tíðindastubbarnir eru fingnir við á hesa nýggju síðuna, men tað kunnu vera ymiskir trupulleikar við greinunum, eitt nú tykist tað sum um, at myndirnar ikki riggað eins og tær gjørdu áður – teksturin er tó við.
Vónandi taka tit væl móti nýggju síðuni.


text:
Oyggin Mykines er víđa kend fyri sítt ríka fuglalív.
Millum tey mongu fuglaslřgini ein sćr í Mykines man súlan vera tann kendasti fuglurin, millum annađ tí at Mykines-Hólmur er einasta stađ í Fřroyum Súlan heldur til. Mett verđur at umleiđ 2500 přr eru á rřkunum í Hólminum.
Har afturat eru í tusindavís av lundum, ritum, havhestum og lomvigum, nógvar álkir, teistar, skarvar, ternur og ćđur.
Í haganum eru nógv tjřldur, spógvar og tjógvar.
Eisini eru skúgvar, bakar, likkur og másar.
Ymisk slřg eru eisini av smáfuglum. Á tí donsku, ensku eller tyske heimasíđuni fćst meira at vita um fuglarnir í Mykinesi.
Fuglene på Mykines (Billeder og stemmer)
The birds on Mykines (Pictures and voices)
Die Vogelwelt von Mykines (Bilder und Stimmen)


text:
SIGLING VIÐ FERÐAFÓLKI
Við heimild í løgtingslóg um trygd á sjónum verður góðkenning frá Sjóvinnustýrinum kravd til alla sigling við ferðafólki. í stuttum kann sigast, at talan er um ferðafólkasigling, tá tað alment og móti gjaldi verður farið útferðir, fiskitúrar v.m. við ferðafólki.
Tey, sum ynskja at fara undir ferðafólkasigling, mugu í góðari tíð frammanundan søkja Sjóvinnustýrið um loyvi. Við umsóknini skulu fylgja neyðugar upplýsingar um slag og stødd á báti, útgerð umborð o.a. Krøvini frá Sjóvinnustýrinum verða ásett í mun til tal av ferðafólki.
Vegleiðing: Mannagongdir og krøv til ferðafólkasigling
Oyðublað: Umsókn um ferðafólkaloyvið
Einans skip og bátar, sum eru nevnd í yvirlitinum yvir góðkend ferðafólkafør hava góðkenning frá Sjóvinnustýrinum til at sigla við ferðafólki - sí yvirlit - og mælt verður ferðavinnuni frá at lýsa, viðmæla ella á annan hátt at vísa ferðafólki á ferðafólkafør, sum ikki eru góðkend.
Sýn av ferðafólkaførum
Øll ferðafólkafør skulu regluliga sýnast av Sjóvinnustýrinum, ella av øðrum, ið er heimilaður av Sjóvinnustýrinum at gera arbeiði teirra vegna.
Tá ið ferðafólkafarið er góðkent, hevur bátaeigarin ábyrgdina av, at farið altíð er í sjódyggum standi. Sjóvinnustýrið áleggur bátaeigarum at brúka hesar kekklistar til endamálið.
Kekklisti: at brúka dagliga
Kekklisti: at brúka árliga


text:
Heri Simonsen 15.04.2018 (20:45)
07 Vestur rann aftaná allan dystin
TRÝST á PÍLIN undir MYNDINI, og hoyr samrøðuna Rás2 gjørdi við 20 ára gamla liðskiparan hjá 07 Vestur, Høgna Egilstoft Nielsen, ið saman við liðfeløgunum tapti greitt 0-3 á heimavølli ímóti B36 á Dungasandi vesturi í Sørvági.
Fyri Høgna Egilstoft Nielsen og liðfelagarnar var talan um stórt vónbrot, men Høgni staðfestir, at teir í 07 Vestur runnu aftaná B36 allan dystin. Og hann heldur eisini, at B36 var klárt tað betra liðið í dag.
Gongdin er tung hjá 07 Vestur við bert einum stigi, men ungi liðskiparin vónar, at teir í komandi dystinum ímóti Víkingi í Sarpugerði í Norðragøtu kunnu eins og í fjør fáa úrtøku, tá teir fingu góðan 2-2 javnleik ímóti FM-vinnarunum.
Samrøðan sum Rás2 gjørdi við Meinhard E. Olsen hjá B36 hoyrist HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tjóðveldi 07.04.2018 (19:05)
FRÆLSI – ØKISMENNING – NÝSKIPANIR
FRÆLSI – ØKISMENNING – NÝSKIPANIR
Yvirlýsing á flokstingi Tjóðveldis í Klaksvík 7. apríl 2018
Floksting Tjóðveldisfloksins, sum hevur verið í Klaksvík í vikuskiftinum, hevur umrøtt floksins støðu í hugsjónar- og gerandispolitikkinum. Mett var um útlitini, og væl møtta fjøldin av tjóðveldisfólki, úr øllum landinum, gav ting- og landsstýrisfólki floksins góð ráð um, hvussu leggjast skal til miðis í stjórnarmálum frameftir.
Flokstingið stuðlar politiska samstarvinum í CEF-samgonguni. Fyri ein flokk, ið hevur sum alra fremsta mál í stevnuni at flyta Føroyar úr donskum heimastýri inn í eina føroyska republikk, eru eyðvitað avmarkingar í samgonguskjalinum í mun til stevnu floksins. Hinvegin er eydnast at býta ríkidømið javnari, at skipa ein meiri sjálvbjargnan búskap, at taka stór mál heim og at fremja nýskipanir á týðandi samfelagsøkjum, sum fara at gagna framtíðini og framtíðartryggja samfelagið til eina støðu, har Føroyar eru javnbjóðis partur millum aðrar tjóðir í altjóða høpi.
Flokstingið staðfestir, at nýskipanin av fiskivinnuni, sum manningar, útgerðarfeløg og samfelag hava bíðað eftir í 10 ár, hevur hepnast væl og ásannar samstundis, at eitt so víðfevnt lógar- og kunngerðarsmíð skal rættast av, alt eftir hvørjar óneyðugar forðingar stinga seg upp, so hvørt nýggja lógin verður brúkt. Mesti vinningurin er, at rætturin til sjófeingið nú liggur treytaleysur hjá føroyska fólkinum, sum fær tilfeingisrentuna av veiðirættinum í avmarkaða marknaðinum og ásetingini um burðardygga veiði. Tingið fegnast eisini um, at tað hevur eydnast fiskimálaráðharranum at fáa í lag, at nýtt havrannsóknarskip nú verður smíðað til hav- og fiskirannsóknir.
Flokstingið stuðlar av heilum huga, at flokkurin virkar fyri einum stimbrandi vinnu- og íverksetarapolitikki, sum er fremjandi fyri lív og lunnindi fólksins og samfelagsins. Fremsta treytin fyri framtøku og menning fólksins og fólkavøkstri er ein dyggur vinnupolitikkur.
Flokstingið fegnast um, at samgongan hevur tikið týðandi tøk fyri einum samhaldsføstum samfelag við sosialum batum fyri lág- og meðallønt, fólkapensjónistum, fyritíðarpensjónistum, barnafamiljum, lesandi og eini betri barsilsskipan. Flokstingið mælir til áhaldandi at gera átøk og íløgur til tess at røkka málinum um einar javnari Føroyar.
Flokstingið tekur undir við, at flokkurin í málum mentanini og móðurmálinum viðvíkjandi av heilum huga styðjar mentanararbeiðarum landsins og skúlaskapi okkara.
Flokstingið tekur undir við heilsunýskipanini og mælir flokkinum til at taka undir við pensjónsnýskipanini, sum er alneyðug, skal landsins búskapur framtíðartryggjast. Politiska aðalmiðið í hesum valskeiðnum hevur verið nýskipanir, og verður eitt samfelag ikki rationaliserað, trimmað og moderniserað stútt og støðugt við reformum, so býðst ikki bøtur.
Flokstingið samtykti eitt uppskot undir heitinum: Føroyar fyri allar føroyingar! Málið snýr seg um í mestan mun at javnseta ymsu økini í landinum, serliga viðvíkjandi almennum virksemi og stovnum. Útoyggja- og økismenningarpolitikkurin, sum flokkurin hevur verið leiðtogari fyri, skal setast á skrá av nýggjum. Tað er umráðandi fyri flokkin, at allar Føroyar vaksa og ikki bara nakrir fáir miðsavnaðir deplar í landinum.
Flokstingið mælir flokkinum til at herða tjóðskaparstríðið. Semja var um, at flokkurin sum skjótast og virkin fer inn í royndina at laða donsku ríkisveitingina niður, so føroyingar á eini objektivari grund – uttan fíggjarligar bindingar – fáa tikið støðu til politisku framtíðarstøðu landsins. Stríðið fyri sjálvstøðu tjóðarinnar skal áhaldandi vera stavnamerki floksins, og virkast skal til frama fyri hesum áhaldandi, hagar til rokkið er á mál.
Flokstingið mælir flokkinum til at stríðast fyri at røkka settum málum á náttúruverndar- og umhvørvisøkinum, umframt setta málinum at gerast sjálvveitandi við grønari orku.
Áhaldandi eigur flokkurin at stríðast fyri javnstøðu – javnstøðu ímillum kvinnur og menn og á øllum samfelagsmótum annars. Flokstingið heitir á virknu politikarar floksins um at stuðla strembanini hjá tjóðum í ájavnari stjórnmálastøðu sum okkara til at vinna sjálvsagda rættin at skipa seg soleiðis, sum hesar tjóðir vilja og ætla.
Flokstingið heilsar íslendsku vinum okkara, sum hava vitjað hesar dagar, forsætisráðharra Íslands, Katríni Jakobsdóttur og altingsformanninum, Steingrími J. Sigfússyni. Væntandi taka virknu politikarar okkara henda íblástur við sær í arbeiðinum frameftir, serliga í undirstøðu-, umhvørvis- og javnstøðumálum.
Flokstingið staðfestir, at áralanga fullveldisstríðið ikki enn er komið á mál, hóast allar fyritreytirnar eru búnar til at skipa tjóðveldið. Bíðað verður bara eftir endaligu politisku avgerðini. Tjóðveldisfólk, økisfeløg og politikarar floksins eru til reiðar at fremja evsta málið - at taka seg úr valdi útlendinga og inn í framtíð føroyinga – tær frælsu Føroyar. Vilji og dirvi krevst, men móðurlandinum og fólkinum skylda vit alt – eisini tað, at vit taka fulla og treytaleysa ábyrgd av okkum sjálvum.
Tjóðveldi
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Skaldævisøgan “Andlit” eftir íslendska rithøvundan Bjarna Bjarnason kemur nú út á føroyskum. Søgan, sum fer fram á ymiskum pallum í Íslandi, Føroyum, Svøríki og Onglandi, er um uppvakstrarárini hjá dronginum Gullbrandi Högnason.
Andlit er ein søga um at vaksa upp flakkandi um ymsar heimar ytri sum innari. Men eru tíðirnar frá sær sjálvum, er hvør manssál fyri seg sjálva – er sjálvskapt. Tað eru korini hjá Gullbrandi Högnasyni, høvuðspersóninum í hesi bók. Hann er barn av eini íslendskari samtíð við skjótum, ósteðgandi broytingum. Tað góða, ella ið hvussu er gamla, vil dragna, er mest sum bert eitt eiti, eitt nú familja og samhaldsfesti. Samfelagið skríður alt á útsíðuni. Virðir lítið um annað enn høgligan vinning. Hvør má sæta sær, men ikki endiliga sínum.
Í mergjaðum, glottkendum brotum verða uppvakstrarárini hjá Gullbrandi Högnasyni lýst frá tí hann er óviti í hálvfjerðsárunum, til hann sum ungur maður fram undir aldarskiftið, roynir at fóta sær sum rithøvundur í Reykjavík. Høvundurin tekur lesaran við á eina ferð gjøgnum bókmentir, dreymar og rákaldan veruleika í fleiri londum: Íslandi, Føroyum, Svøríki og Onglandi. Á leiðini er høvi at hitta eina ørgrynni av fyndiga lýstum mannskepilsum, bæði kall- og kvenkyns, alt frá ljótastu djevlum og fyllibyttum til yvirjarðlig góðdýr.


text:
Teldudiskurin
Góðkent telduverkstað
Okkara telduverkstað er snúningsdepilin hjá Nema. Vit hava framkomna umvælingartænastu umframt góðkend fólk hjá fremstu merkjum, og er tað á telduverstaðnum, at vit skapa virði fyri kundan.
Er brek á telduni, og tíðarfreistin fyri garantiin er galdandi, er tað ein fyrimunur hjá tykkum at feilmelda telduna beinleiðis hjá Nema. Vit eru góðkend at feilmelda og umvæla vørur hjá Dell, HP, Lenovo og Apple.
Leyp bíðirøðina um, bílegg tið! – Vit rætta feilin ímeðan tú bíðar.
Vit vita, hvussu umráðandi teldan er fyri títt virksemi, og vit vita, at fá kunnu vera telduna fyri uttan í fleiri dagar, meðan hon er á verkstað. Bílegg tíð hjá okkum, so umvæla vit telduna, meðan tú bíðar, og hetta verður sjálvandi gjørt, tá ið tað passar tær.
Tey merkini, ið verða umvæld, hava vit góðkent at umvæla, sama um vøran er undir garantii ella ikki.
Vit bjóða kaffi og tráðleyst gestanet ímeðan tú bíðar.
Jú fyrr tit bíleggja tíð, jú betri møguleika hava vit at skaffa teir neyðugu eykalutirnar rættstundis.
Av tí at alt verður lagt væl til rættis á telduverkstaðnum, kunnu vit bara umvæla, meðan tú bíðar, um tú hevur bílagt tíð frammanundan.
Tænasta og support
Umframt tænastu á telduverkstaðnum bjóða vit netumsiting og teldurøkt út úr húsinum. Og vit hava samdøgursvakt.
Vit hava netumsitarar við drúgvum royndum í KT, ið hava viðkomandi útbúgving og førleika at avgreiða KT-infrasktruktur. Vit hava royndir við servarum, netverki, trygd, firewall, routing, switching, exchange, O365, vmware, hyper-v, veeam backup, apple server og linux server.
Vit bjóða 1st level support, ið er lættari uppgávur, og 2nd level uppgávur, ið er torførari uppgávur.
“Visti tú, at vit hava samdøgursvakt og eg koyri eisini út um kvøldarnar, tá ið KT-umhvørvið steðgar.” Rúni Thomsen, netumsitari.
Vit loysa uppgávuna úti hjá kundanum gjøgnum fjarstýring, gjøgnum telefon ella á Nema. Vit kunnu loysa einstakar uppgávur ella gera sáttmála um fastar uppgávur.
Fá fatur á okkum við
- At ringja 347 112 gerandisdag kl. 8-17
- Senda teldupost til support@nema.fo, vit svara í arbeiðstíð
- Teldudiskin á Smyrilsvegi 5 í Havn, gerandisdag kl. 8-17
- Teldudiskin á Stangavegi 54 í Klaksvík, gerandisdag kl. 8-16
- At ringja til samdøgursvaktina, 347 112, tá ið stongt er annars.
Hevur tú spurningar ella viðmerkingar til okkara tænastu er tú vælkomin at tosa við meg!


text:
Orð: Mikkjal á Ryggi
Lag: Regin Dahl
1. Heystardagurin heiðursklári!
– fagrari eingin er um árið.
2. Sólin stavar so blíð at kenna,
vil ei sum í summar brenna.
3. Mild og mjúk um heiðar skínur,
akur og elmu eymt hon kínir.
4. Víkin blikar still sum sveiti;
kálvar jótra í heimabeiti.
5. Gulir akrar í loti veika
smátt sum bygjur í logni leika.
6. Bogna strá av búnum aksi,
teigalendið so tætt er vaksið.
7. Ung og gomul so kvikhent skera,
legdir saman í bundi bera.
8. Ripaðan hálm í hólgar binda,
eld í sodnhúsmunnar kynda.
9. Treskjuljóð úr geilum, sum um
hestar trampa: trumtrum, trumtrum.
10. Bogin maður á veltu stendur,
hentar epli í svartar hendur.
11. Rótakálið má longur bíða;
nógv er at gera, og dagar líða,
12. seyðbond at spinna, skøðir at raka,
veðurlambsskurðin so at taka.
13. Tá kunnu dreingir, fúsir í huga,
royna, hvat leggir og lungu duga,
14. renna um fjøll og reystar líðir; –
herligar eru tær heystartíðir!


text:
Í gjár vitjaði Sirið Stenberg, landsstýriskvinna í heilsu- og innlendismálum, á Landssjúkrahúsinum, í samband við eina kostverkætlan á skurðseingjardeildini.
Í mars mánaða var ein kanning gjørd av, hvussu stórur partur av máltíðunum frá deildini fór til spillis. Úrslitið vísti, at størri mongd av mati fór til spillis.
Matur verður ofta undirmettur í viðgerðarhøpi, tó kanningar uttanlands vísa á, at økta góðskan í mati viðførir færri innleggingardagar, færri infektiónir og færri endurinnleggingar av sjúklingum.
Við hesum grundarlagi fóru koststarvsfólk á Landssjúkrahúsinum tí í holt við eina verkætlan, við endamáli at gera høvuðsmáltíðirnar meiri innbjóðandi og leskiligar, og millummáltíðir meiri fjølbroyttar, við m.a. at bjóða sjúklingum proteindrykkir og orkuríkar dessertir til millummála.
Tað er serliga umráðandi at fáa nóg mikið av orku og proteini undir innleggjan til eitt nú skurðviðgerð, og tí er maturin sera tíðandi í viðgerðini av sjúklingum.
Eftirfylgjandi er ein nýggj kanning gjørd av nøgdseminum við máltíðirnar undir innleggjan á deildini, umframt at eftirkanna varð, um matur enn fer til spillis.
Úrslitið gjørdist, at nærum ongin matur fer til spillis á deildini í dag, tí nøgdsemi við máltíðirnar er sera høgt. Mett verður, at hátturin maturin verður borðreiddur, økir um matarlystin hjá sjúklingunum.
Sirið Stenberg, landsstýriskvinna hevur víst verkætlanini stóran áhuga, og tók stig til at vitja á Landssjúkrahúsinum í gjár, fyri at hoyra um góðu úrslitini.
Sí úrslit av seinnu kanningini her.


text:
Hon er so klók handan konan/
Eg eri ikki royalist! Tann útsøgnin er vanlig og ikki serliga vandamikil í dag, tí nú er langt síðani, kongur ráddi í Føroyum og í Danmark. Danska monarkiið er sambært Grundlógini av stýrisskipanarligum slag og tað er í roynd og veru enn maktminni enn tað ljóðar, tí tað hevur við sær, at sitandi monarkur ikki fær gjørt nakað sum helst av sínum eintingum. Sjálvt um hon skrivar undir allar lógirnar, eru tær treytaðar av undirskriftini hjá einum parlamentariskt valdum ráðharra ella –frú við áyrgd av avvarðandi øki. Men um hennara hátign nú bert er ein sonevndur kransakøkufigurur, hví man tað so vera, at tann, sum hesar reglur skrivar, sær út til at vera við at bresta av errinskapi og hátíð á myndini omanfyri? – Ja, kanska stóð eg og hugsaði um mammu og øll gamlaárskvøldini, tá tey vaksnu andektig lurtaðu eftir røðuni hjá drottningini áðrenn rituella fransbreyðið við rækjum og tað eina glasið av hvítvíni var á skránni. Eg haldi hon segði tað sama á hvørjum ári, altso mamma á sínum góða Eiðismáli: “Hon er so klók handan konan”. Løgmennirnir fingu meira skiftandi ummæli frá mammu, men teir vóru eisini ymiskir - drottningin var tann sama og hon er enn tann sama. Danska kongshúsið er eyðvitað gamalt, gongur aftur til Gorm hin gamla, skilst - hon er ein søguligur persónur, Margreta, so har var eitt sindur at vera spent um.
Men hugsi eg meg um, var eg kanska mest spent uppá listina, bæði hana uppi á í Steinprenti, har so ómetaliga nógv áhugavert gongur fyri seg, sum Jan Andersson livandi greiddi drotningini frá, men eg gleddi meg altso eisini til, at hennara hátign skuldi niðurundir at síggja framsýningina Sjá tú blánar í gallarínum. Margreta drotning var ikki minst áhugað í málningunum hjá Tróndi Patursson, sum hon eisini visti nógv um. Eg greiddi frá, at Tróndur ikki brúkar oljumáling, tí oljumáling reflekterar út í rúmið. – Ja, og hann ynskir at varðveita alt ljósið í sjálvum málninginum, nikkaði drotningin. Men hon lurtaði eisini við áhuga eftir frágreiðingini um gipsverkini hjá Jóhan Martini Christiansen, fotomyndirnar hjá Ásmundi Poulsen og steinprentini hjá John Kørner, um blánandi røðina av træprentum hjá Tóroddi Poulsen, og Peter Carlsen hevði Jan Andersson longu greitt frá um uppiá. Drotningavitjanin í Steinprenti var forkunnug og hon gjørdist eisini væl drúgvari enn ætlað og tað haldi eg koma av tí stóra áhuganum, sum Margreta drotning hevur fyri list.


text:
FM fyri handverkslærlingar aftur á skránni15. oktober 2018 Handverk og ídnaður
Indiski sendimaðurin á vitjan í Vinnuhúsinum15. oktober 2018 Almenn tíðindi
Framtíðarinnar reiðarí krevja nýggjar førleikar15. oktober 2018 Shipping
Nýggjur sáttmáli gjørdur fyri flogmekanikarar11. oktober 2018 Sáttmálasamráðingar
Semja um handverkarasáttmálan10. oktober 2018 Sáttmálasamráðingar
Myndir frá Vinnudegnum 20188. oktober 2018 Almenn tíðindi
KT-útbúgvingar á breddan8. oktober 2018 KT- og Samskifti
Meistarafelagið vertur fyri finskari vitjan8. oktober 2018 Handverk og ídnaður
Nýtt skeið – Vegurin sum arbeiðspláss8. oktober 2018 Handverk og ídnaður
Faroexpo verður 24. - 26. oktober8. oktober 2018 Almenn tíðindi
Handverkarasáttmálin longdur í eina viku3. oktober 2018 Almenn tíðindi
Sáttmálasamráðingarnar við handverkarafeløgini halda fram2. oktober 2018 Sáttmálasamráðingar
Sáttmálasamráðingarnar við handverkarafeløgini halda fram1. oktober 2018 Sáttmálasamráðingar
Reiðarafelagið fyri Farmaskip eitur nú Reiðarafelagið fyri Handilsskip1. oktober 2018 Shipping
Articon er Ársins Virki 201828. september 2018 Almenn tíðindi
FabLab á Kambsdali er Ársins Átak 201828. september 2018 Almenn tíðindi
Góð undirtøka fyri Vinnudegnum 201828. september 2018 Almenn tíðindi
Seinasta freist at melda til Vinnudagin er í dag26. september 2018 Almenn tíðindi
Ársins Virki og Ársins Átak valt aftur í ár24. september 2018 Almenn tíðindi
Nýtt skeið – Vegurin sum arbeiðspláss24. september 2018 Almenn tíðindi
Vegleiðing frá javnstøðunevndini um orðing av starvslýsingum24. september 2018 Arbeiðsmarknaður
Vinnudagurin 2018: Lopið út í heim – royndirnar hjá føroyskum fyritøkum21. september 2018 Almenn tíðindi
Vinnudagurin 2018: Tá innovatión gongur hond í hond við umhvørvið19. september 2018 Almenn tíðindi
Heiða Gunnarsdóttir Nolsøe á Vinnudegnum17. september 2018 Almenn tíðindi
Føroyskur alilaksur fær ”good alternative” meting frá Seafood Watch17. september 2018 Havbúnaður
Samráðingarnar við handverkarafeløgini byrjaðar17. september 2018 Sáttmálasamráðingar
Ferðavinnan á økisvitjan í Sandoynni17. september 2018 Ferðavinna
Búskaparráðið staðfestir niðurstøðurnar hjá Føroya Arbeiðsgevarafelag10. september 2018 Áskoðan
2/3 av plássunum til Vinnudagin 2018 longu farin10. september 2018 Almenn tíðindi
Julio Zaguini: Why tech and innovation matters more than ever and how individuals and business should adapt to and benefit from it10. september 2018 Almenn tíðindi
Verkætlanarstuðul frá NORA10. september 2018 Almenn tíðindi
Havbúnaðarfelagið: Einki hol á nakrari alinót6. september 2018 Havbúnaður
Nú kunnu øll melda til Vinnudagin 20183. september 2018 Almenn tíðindi
15. september verða Føroyar ruddaðar3. september 2018 Almenn tíðindi
Arbeiðsgevarafelagið hjá Fíggjarstovnum í Føroyum havt aðalfund3. september 2018 Almenn tíðindi
FAS er ein inntøka fyri landskassan28. august 2018 Shipping
Eisini donskum arbeiðsgevarum tørvar arbeiðsmegi27. august 2018 Arbeiðsmarknaður
Semjuskjal undirskrivað millum Føroyar og Eurasiatiska búskaparsamveldið 27. august 2018 Almenn tíðindi
Kunningartiltak um handil við EABS londini27. august 2018 Almenn tíðindi
Limir kunnu nú melda til Vinnudagin 201820. august 2018 Almenn tíðindi
Amerikanska sendikvinnan vitjaði Vinnuhúsið20. august 2018 Almenn tíðindi
Nágreining um almennu búskaparstýringina13. august 2018 Áskoðan
Tiltakið um innflutningsmøguleikar úr EABS flutt til 24. august13. august 2018 Almenn tíðindi
NATA lýsir eftir umsóknum13. august 2018 Almenn tíðindi
Fakið handverk í framhaldsdeildina13. august 2018 Handverk og ídnaður
Fleiri tekin um methøga ferð á føroyska búskapinum27. juli 2018 Áskoðan
Tíðindasteðgur til 13. august2. juli 2018 Almenn tíðindi
Innflutningstiltak í august 2. juli 2018 Almenn tíðindi
Tá ungir feriuavloysarar verða settir í starv2. juli 2018 Arbeiðsmarknaður
Bogi Jacobsen heldur fram sum formaður Føroya Arbeiðsgevarafelag25. juni 2018 Almenn tíðindi


text:
- Tíðindi, mentan og ítróttur
Fáa svar mánadagin
Mánadagin fáa tey, sum hava søkt um menningarkvotur, svar. Tað upplýsir fiskimálaráðið fyri Kringvarpinum. Vinnan og politikarar hava ótolnast, men nú eru boðini tey, at menningarkvoturnar verða avgreiddar mánadagin tann 13. august.
Kunngerðin um menningarkvotu kom í gildi tann 10. mai í ár. Hesa ferð verður bara uppisjóvarfiskur latin í menningarkvotu. Talan er um smá 41.000 tons av svartkjafti, 8.700 tons av makreli og 7.500 tons av norðhavssild. Samanlagt stív 58.000 tons av uppsjóvarfiski ella 8,5 prosent av føroysku kvotunum í ár. Menningarkvota kann latast fyri 1 ár, 2 ár, 3 ár ella 4 ár, og er hetta fyrstu ferð, at menningarkvotur skulu latast.
Freistin at søkja um menningarkvotur var tann 28. mai í ár, og tá samanum kom vóru 38 umsóknir komnar inn.
Sambært lógini um sjófeingi kann menningarkvota latast til menningarætlanir, sum kunnu stuðla undir virðisøking av sjófeingi í ávísum øki í landinum, har atgongd til sjófeingi er avmarkað, ella arbeiðsloysið er stórt samanborið við onnur øki í landinum, ella øki við støðugt minkandi fólkatali.
Ein metingarnevnd varð sett, sum síðani skuldi viðgera og gera tilmæli út frá teimum 38 umsóknunum um menningarkvotur,
Metingarnevndin, sum hevur viðgjørt og gjørt tilmæli út frá teimum 38 umsóknunum, sum komnar eru ymsastaðni úr landinum, handaði Høgna Hoydal tilmæli tann 18. juli, og ætlanin var, at menningarkvoturnar skuldu verða avgreiddar áðrenn ólavsøku. Men so varð ikki.
Í metingarnevndini sótu Gestur Hovgaard, Guðrið Andorsdóttir og Arnbjørn Egholm. Harafturat vóru trý varafólk sett. Tey eru Ásmundur Guðjónsson, Bartal Dulavík og Rúna Hjelm.
Tvær ferðir seinastu tveir mánaðarnar hevur Høgni Hoydal útsett afturlatnu uppboðssøluna av makreli og sild, tí at menningarkvotur skuldu latast, áðrenn uppboðssølurnar skulu avgreiðast. Seinast var í gjár, tá uppboðssølurnar vórðu útsettar eina viku, tað vil siga til 21. og 23. august.
Eftir øllum at døma verða uppboðssølurnar neyvan útsettar eina ferð afturat, tí nú upplýsir fiskimálaráðið fyri Kringvarpinum, at svar viðvíkjandi útlutan av menningarkvotunm er klárt og verður kunngjørt mánadagin tann 13. august.
Sí eisini


text:
Navn: Jarpa
Skrásetingar nr.: FR01102
Folağ: 31. mai 2003
Deyğ: Síğst í novembur 2015
Kyn: Ryssa
Litur: Brún
- Hevği litgenini Ee Aa toto
Stongmát: 124cm uttan skógvar
Sinnalag: Rólig, men eitt sindur stygg og gongur undan, um tú nærkast henni ov nógv.
Fortíğ: Libby, sum hon upprunaliga æt, varğ folağ í Vági hjá Josef Midjord.
Des. 2011 varğ hon seld til Erlend Simonsen og flutt til Tórshavn. Hann broytti navn hennara til Jarpa.
Uml. summariğ 2014 byrjaği Jarpa at tapa seg nógv. Roynt var at fita hana uppá ymiskar mátar, men onki hjálpti. Djóralæknin var og hugti eftir henni, men visti onki at siga. Summariğ 2015 var ein danskur djóralækni í Føroyum, sum arbeiddi viğ at útvikla heiligvág til ross viğ cushing's syndrom (PPID). Hann ráddi til at kannağ, um Jarpa hevği cushing. Tískil varğ blóğroynd tikin og send niğur at kanna, og hon vísti, at Jarpa hevği bæği cushing og tvær fylgissjúkur (EMS og hypotyroidisma). Síğani varğ serfóğur og heilivágur bílagdur. Strilti gekk at fáa hetta til Føroyar og ímeğan bíğa var, gjørdist Jarpa heilt illa fyri. Hon legği seg niğur og hevği onkursvega skavağ húğina runt um bæği eyguni. Tískil varğ valt at geva henni friğ, og hon varğ avlívağ.
Avkom:
Mira 3 - FR09102
Lobo - FR10105
? - FR15102


text:
Seturskjak 1
Fróðskaparsetur Føroya sær, sum undirvísingar- og granskingarstovnur, ein stóran tørv á at taka ábyrgd av at kunna almenningin um virksemið á stovninum. Hetta gevur samstundis almenninginum møguleikan fyri at spyrja nærri inn til og at kjakast meira um hetta sama. Tí taka vit nú aftur táttin við Seturskjakið uppaftur. Hetta kvøldið verður evnið:
Kropslig venjing sum viđgerđarháttur
Tiltakið er ætlað sum kjakkvøld, har fólkið fær høvi til at hoyra meira um eitt ávíst evni og at spyrja nærri inn til hetta sama evnið. Hetta verður gjørt soleiðis, at fakfólk hava styttri framløgur um evnir og at tað so uppfylgjandi verður eitt panel, sum leggur afturat hesum og sum so aftur leggur upp til eitt kjak, har áhoyrarar eisini luttaka.
Framløgurnar hetta kvøldið hava Magni Mohr um "Kropslig venjing sum viđgerđarháttur" og Amanda Vang um "Exercise, microbiote and inflammation". Í panelinum sita Magni Mohr, Guðrun Zakariassen, kommunulækni, og Katrin Kallsberg, lækni og politikari. Kjakið verður stýrt av orðstýrara, sum til hetta tiltakið er Óluva Zachariassen, tíðindakvinna.
Kongshøll gevur góðar karmar, eisini til tílík tiltøk, og bjóða vit øllum at verða hjartaliga vælkomin á gátt har hóskvøldið 4. oktober. Byrjað verður kl 19:30 og tiltakið endar kl 21:00. Vit bjóða kaffi/te/vatn og smákøkur.
Fróðskaparsetur Føroya


text:
Danjal av Rana 12.01.2018 (08:45)
Hamferð bjóðar av
- Følist, sum at verða grivin niður í eitt ella annað, sum fær ein at leita eftir meiningini og at finna tónleikaliga samleikan, skrivar Fríðálvur Jensen um nýggju útgávuna hjá Hamferð.
Tungmálmsbólkurin hevur í dag slept seinastu útgávu síni, Támsins Likam, og hevur hon fingið nógv góð ummæli, bæði í útlondum og her heima. Í Kvørnini í Kringvarpi Føroya fekk hon seks stjørnur frá øllum trimum ummælarunum, 666.
- Her uppliva vit Hamferð í einum búna, sum fær okkum at velja til ella frá, tí tað er ongin ivi um, at her krevur tað nakað av tí sum lurtar og skal velja, skrivar Fríðálvur Jensen, sum var ein av ummælarunum, sum gav fløguni seks stjørnur í Kvørnini.
- Mær dámar tungan rock og eg fái eina góða kenslu, tá tað harða og kontanta eisini kann fáa ein búna, sum gevur mær eina kenslu av eini ferð, sum Hamferð her hevur megnað og fingið upp í eina hægri eind. Onkur vil siga, at hetta er buldur og brak, men tað er eitt ella annað, hesir ungu menninir vilja siga okkum og eisini ein ætlan við, at hetta skal gerast í so djúpum, doomkendum metalli, sigur hann.
Hann sigur, at tekstirnir eru djúpir og kontantir og kunnu onkrastaðni virka brutalir, men kortini er okkurt ljós at hóma eisini
- Útgávan er tøkniliga væl frágingin, tí serliga merki eg eina djúpa og eisini klára ljóðmynd, har øll ljóðførini fáa sítt rætta pláss, skrivar hann.
Løgini á fløguni eru:
1. Fylgisflog
2. Stygd
3. Tvístevndur meldur
4. Frosthvarv
5. Hon syndrast
6. Vápn í anda
- Í sínum flokki er talan um eitt væl úr hondum greitt verk, tí talan er um tónleik, sum krevur nógv av tónleikaranum, framleiðaranum og øðrum, men sanniliga eisini áhoyraranum – 6 av 6 stjørnum, endurtekur Fríðálvur Jensen.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
… Føroyska King James hevur so ikki brúk fyri teimum!
Í ensku King James í 1611 vóru eingi gásareygu. Í ensku King James A.V. 1611 eru framvegis eingi gásareygu. Í eini rættari standard enskari King James A.V. 1611 verða aldri nøkur gásareygu. Har hevur aldri verið nakar tørvur á nøkrum gásareygum, og tað verður tað heldur aldri.
Í Føroysku King James eru eingi gásareygu. Í Føroysku King James verða aldri nøkur gásareygu, tí Føroyska King James skal liva upp til sítt navn, og av røttum vera tað, hon ber navn av at vera: HIN FØROYSKA KING JAMES.
Føroyska King James situr ikki á skúlabonki hjá rættskrivingarreglum fólkaskúlans, eiheldur hjá Fróðskaparsetri Føroya ella hvatannað. Føroyska King James er ein bein yvirføring av ensku King James. What you see is what you get. Ja, júst sum um at Føroyska King James hevði verið týdd í 1611; tí vit hava sum kunnugt aldri havt eina rætta reformatións bíbliu; men bert hatta Alexandriska pjatt-svassið hjá teosofistinum og gnostikaranum Origen, Guð-loysingunum Westcott & Hort og sjálvum antichristi, pávanum. Hevði tú fingið ein Guðs-óttandi jødiskan skriftlærdan at hugt ígjøgnum síðurnar í hesum modernau “bíbliunum”, so hevði næstan IKKI EIN EINASTA SÍÐA staðið eld-prøvan, tí sum kunnugt skuldi eitt ark í bálið, um tað fanst bert EIN FEILUR á tí. Havi verið ígjøgnum bíbliuna, og litað tey orð og setningar við reyðum, sum mangla í modernau “bíbliunum”, og har var so gott sum hvør einasta blaðsíða reyð. So Guðs-óttandi skriftlærdi hevði sagt, og tað av røttum, Á bálið við tí!. Ger tú sum tú vilt; men eg veit so hvar eg standi. Hvør ræður sær. Men so leingi sum eg havi eitt klárt sinni, og megni at skriva, fari eg at lata sannleikan ljóða.
Grundirnar fyri hví stygga, óstøðuga flytigásin fær at eiga síni eygu eru sum fylgjandi:
1. Útsagnirnar í Bíbliuni byrja aloftast við, Og hann segði, og síðan byrjar útsøgnin við stórum. Tá ið útsøgnin endar, endar sjálvt versið aloftast eisini. Um versið ikki endar, so verður útsøgnin altíð endað við einum punktum. Punktum verður ikki nógv brúkt í King James bíbliuni annars, tí man brúkar teknini , ; : . sum trappur í eini stigvísari sundurdeiling av tekstinum, sum hevur sínar heilt serligu reglur, og sum eru SERA útførliga fylgdar í ensku King James Bíbliuni. Tá ið so allar útsagnir enda við einum punktum, ja so er ongantíð nakar ivi um, at har endar útsøgnin. Havi ikki funnið uppá nakað nýtt, eiheldur stólað uppá vísdóm gudleysra manna meiri enn gudligra manna, nei, havi til fulnar fylgt ensku King James í allari teknseting.
2. Bíblian er sum kunnugt millum 2000 og 3600 ára gomul. Havi nýliga komist eftir, at gásareygu vóru til áðrenn 1611, tí tey síggjast í eini Foxes’ Book of Martyrs við upprunaliga tekstinum, sum er frá 1583. King James týðararnir valdu altso IKKI at brúka gásareygu í sambandi við útsagnir. Teir brúka eiheldur kolon áðrenn útsagnir. Tað sær út sum at teir hava útarbeitt og fylgt heilt serligum reglum til Heilagu Bíbliuna. Tær virðir og teim fylgir eisini Hin Føroyska King James.
3. Fyri at vera PÚRA LÍKA sum enska King James, ikki meira, eiheldur minni, havi eg fylgt teknsetingini í ensku KJB til fulnar. Tó kann sigast, at Føroyska King James hevur okkurt komma sum enska King James ikki hevur, t.d. aftaná orðið nú, tá ið tað stendur fyrst í einum setningi. Fer man at byrja at halda seg vita betri enn tann Bókin, sum Guð hevur ærað meira enn nakra aðra, týdd í tí tíðarbilinum sum svarar til tað Philadelphiska tíðarbil kirkjunnar, t.e. millum 1500 og 1900, sum Jesus sigur um, at tað var tann kirkjan sum varðveitti orð hansara (Opb. 3:8), og í hvørjum tíðarbili túsundavís av christnum liðu martýrdeyðan undir katólsku skøkjuni fyri reina Textus Receptus nýggja testamentið; og fer loyva sær at gera dittin, og loyva sær at broyta dattin, tí okkurt uppblást, sjálvklókt høvd leggur press á seg, so fer man út á hesa modernau grønslímutu oyrnakitlandi glíðibreytina sum glíðir út í hetta útvantaða, mann-toknandi svassið vit síggja í dag útum allar Føroyar, ja útum allan hin endatíðar oyrnakitlandi heim. Bíblian tolir at standa fyri sínum; uttan nakrasumhelst hjálp frá Guð-avnoktandi romantikarum; hon hevur nevniliga sín egna klett at standa á; ja, er klettur í sjálvari sær.
4. Bíblian varð sum kunnugt skrivað áðrenn nakar uppfann gásareyguni. Teknsetingin í ensku King James bíbliuni er sum kunnugt gjørd uttan nøkur gásareygu, og vers deilingin er uttan iva eisini ávirkað av tí at teir ikki brúktu gásareygu. Tískil fylgir setningsbygnaðurin eisini heilt ørðum meginreglum enn modernaur skriviháttur ger. Í Føroysku King James fært tú ein 17. aldar setningsbygnað, har , ; : og . eru sett av 54 hægst lærdu gudiligu monnum trúgvu Philadelphisku kirkjunnar, undir frelstum skotskum kongi. Týdd til Føroyskt av treiskum, frelstum knokki, sum ikki gevur eitt blankt fløyt fyri hvat hvør sigur, uttan so hann tali so sum KJB.
Reformatiónin var deilig; hon var eitt vælsignilsi; bæði andaliga og tímiliga var hon lív frá hinum deyðu. Romantiska tíðarbilið, og síðan upplýsingar tíðarbilið, sum byrjaði í 19. øld, var Guð-leys humanisma, einkið annað, kulminerandi í slíkum Satans bjølgum so sum Darwin, og Westcott og Hort, og týskum rationalistum; .. har tey trúgvandi enntá litu alt blint upp í hendurnar á lærdum knokkum, eisini umsitingina og umsetingina av Guðs orði. Sikken ein skandala!!. Veit ikki hvussu við tær, men eg sigi: Her til og ikki longur!!! Lesi ikki longur svass.
Jesus Christus sjálvur segði: Tí sanniliga sigi eg tykkum, Til himin og jørð forganga, ein smástavur ella ein stavkrókur skal á ongum vísi forganga úr lógini, til alt verði uppfylt. Smástavurin, hann talar um, er minsti stavurin í hebraisku stavrøðini, ein jota sokallað, og tað, mínir harrar og frýr, var ikki gásareygu, men havi eg skilt svarar til okkara komma.
Havi ikki hervið sagt, at tað er nakaðsumhelst “syndugt” við gásareygum. Brúki tey sjálvur í vanligari skriving uttanfyri Bíbliuna. Men Bíblian ER IKKI VANLIG SKRIVING. Heldur tú tað, hvat gert tú so á hesari heimasíðu? Ræðist tú tankan um eina Føroyska King James; hvat gert tú so við teirri ensku?
Kom aftur!


text:
Orð: Frances R. Havergal
Lag: Phoebe Palmer Knapp
Týtt: Jákup Olsen
1. Sorg undan gleði, hjálp eftir neyð,
ljós eftir myrkur, lív eftir deyð,
frið eftir ófrið, trúgv undan sjón,
hvíld eftir møði – lívsæla vón!
Niðurlag:
Jesus er lívið, ljós mítt er hann,
leiða meg trygt, tað hann eina kann;
heim til Guds ríki vegurin ber,
Harran at síggja, so sum hann er.
2. Leiðin var trong, tú fyri meg gekk,
í tínum sárum frelsu eg fekk;
synd mín og straff mín lógu á tær,
tú gjøgnum deyðan bjargaði mær!
3. Hatar meg verðin, hvat ger so tað!
Skjótt kemur boð úr Himmalsins stað:
Kom til tað heim, eg bygt havi her,
kom, tú, sum syrgir, troystaður ver!
4. Trúgvan at vera læri tú meg,
so eg við gleði síggja kann teg!
Stutt tíð at bíða – kanska í dag
síggja eg skal hin æviga stað.


text:
Hvørt ár markerar WHO saman við samstarvsfeløgum Altjóða tubbaksfría dagin 31. mai. Ljós verður varpað á heilsu og aðrar vandar í sambandi við tubbaksnýtslu og stuðla verður uppundir almenn átøk fyri at minka tubbaksnýtsluna.
Í ár er evnið tubbak- og hjaratasjúkur. Átakið skal menna ástøðiliga vitan um:
- samanhangin millum tubbak og hjarta-æðra-sjúkur, harímillum hjarta tilburð, sum samanlagt er størsta deyðsorsøkin í heiminum.
- møgulig átøk og tiltøk sum lyklapersónar, eisini myndugleikar og almenningur, kunnu gera fyri at minka um vandan fyri hjartasjúkum, sum standast av tubbaki.
Altjóða tubbaksfríi dagurin 2018 leggur dent á ta heimsumfatandi ávirkan tubbakið hevur á hjarta-æðra-sjúkur.
Hóast nógva vitan um avleiðingarnar av tubbaki og nógvar tøkar loysnir, sum kunnu minka um vandan fyri hjartasjúkum, er vitanin hjá almenninginum, um at tubbak er ein av høvuðsorsøkunum til hjarta-æðra-sjúkur, avmarkað, sigur WHO á sínari heimasíðu.
Gallupkanningarnar hjá okkum vísa, at vit, við einum miðvísum fyribyrgjandi arbeiði, hava fingið partin av roykjarum niður frá 41% til 27% tey seinastu 15 árini (íroknað tey, sum roykja av og á). Størsta framgongdin var í tíðarskeiðinum frá 2003 til 2007, meðan seinnu árini er framgongdin lítil tó miðvís.
Parturin av teimum, sum roykja dagliga er nú komið niður á 22%. Hyggja vit eftir londinum runda um okkum, liggur Norra á fremsta plássinum, har talið av dagligum roykjarum er komið niður á 11%.
Alt annað líka skuldi tað verið lættari hjá Føroyum enn einum stórum landi sum Norra, at framt átøk, sum gera mun. Tí eiga vit, at taka fyrsta plássið á hesum økinum.
Fólkaheilsuráðið fer í hesum sambandi at heita á allar kommunur í landinum, um á ein sjónligan hátt at varpa ljós á ovurstóru tubbaksnýtsluna í Føroyum, við at brenna gamalt hoyggj. Okkara uppskot er at nøgdin av hoyggi skal vera 1,2 tons svarandi til vektina av tí, sum verður roykt í Føroyum í eina viku. Hetta fyri at varpa ljós á tað ørkymlandi nøgd av tubbaki, sum verður roykt í Føroyum og eggja roykjarum at kasta tubbakið á bálið.
Í Vági ber til hjá fólkið at brúka hendan møguleikan og møtast í Parkini á Sandinum og brenna bál í bálstaðnum og kasta tubbakkið á bálið.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Heilsan
Januar 31 , 2011Fyrst vil eg takka Vestmanna kommunu fyri at hava tí bestu heimasíðuna av kommunum í Føroyum, eri inni har næstan hvønn dag, men eg haldi at tit eru eitt sindur forkelaði, tað er gott at onkur av tykkum ikki býr í Grønlandi, her havið eg ikki verði út fyri dyr í 10 dagar orsaka av ísi. Gott at hava internet !
Vinarliga
Jørgen, hálvur før.
Um leinging av fjalsvegi
Januar 28 , 2011Hvussu ber tað til at tað sum eftir er at gera fyri at binda Fjalsveg í miðalsbrekku kostar 12- 12 mill. Strekki er einans uml 500 m langt. Eitt betri boð er 5-7 mill.
kavin
Januar 28 , 2011Eg vil gjarna hava væl grunda svar uppá hettar!
Hví grava og salta tit ikki eftir tykkara so fínu ættlan??
Hví grava og salta tit ikki Rógvuveg og Birgisveg, sum liggja undir í tjúkkum gleri, meðan tað er tátt at koyra eftir tí slætta og gáða Gerðisvegnum???
Nú hava maskinurnar ligið og kela og salta Bakkaveg eisini, har er púra slætt, meðan Rógvuvegur er brattur. Har er okkurt spinnandi galið við antin gravarunum ella formanninum!!!!!
Tit hava heldur ikki loyvið at fara inn á privat økir, so sum missiónshúsið at grava.
Og so má landsverk grava inni á okkara vinnuøkið inni á fjørð. Tað hoyrdist at tít eisini noktaðu at grava við Fiskivinnuskúlan. So tað gerð Landsverk eisini.
Hvat so við skúlan, har sum øll okkara børn stríða seg framm í hasum tjúkka og illa grivna kavanum. har er eisini illa reinsa, tað kann gerast um kvøldi ella náttina. har hava tít forsømt trygdina hjá øllum sum koma har.
Parkerinsøkið við missiónshúsið er kommunalt.
Viðvíkjandi Fiskivinnuskúlanum fingu vit at vita frá skúlanum, at vit ikki skuldu grava har grundgevingin var, at strikurnar á parkeringsøkinum kundu verða tiknar við, tá grivið varð. Men vit hava tó grivið, tá biðið hevur verið um tað.
Vestmanna Skúli liggur frammarlaga í grevstrarætlanini. Har var sera hált tann eina dagin, og tí varð eisini grivið har seinni um dagin.
Kavgrevstrarætlanin verður, sum tað eisini stendur í tekstinum til ætlanina, í høvuðsheitinum brúkt, tá nógvur kavi legst uppá stutta tíð, og fólk ikki sleppa frá húsum við bilum sínum. Um útlit eru fyri nógvum kava, verður harafturat heitt á fólk, sum skulu avbygd við bili, um at seta bilin á eitt av parkerings-økjunum við høvuðsvegirnar, og somuleiðis verður heitt á fólk um at hava spaka við til tess at grava kavan burtur, sum legst fyri bilin, tá maskinan grevur framvið.
graving
Januar 28 , 2011HEY HEY HEY
Hvi kunnu teir ikki grava allan vegin inn eftir ovara vegi og eftir FJALSVEGI har búgva eisini fólk ENN. Grava oman i heygatún tað burdi ikki verið neyðugt.
EIN SERA ÒNØGDUR SJAFØRUR
Okkum vitandi, hevur tað verið gott at koyra á Fjallsvegi, og av tí, at gott hevur verið at koyra har, hava vit m.a. tikið atlit til brekkurnar og til IRF bilarnar, so teir ikki vera tarnaðir.
kavarudding
Januar 28 , 2011Eg eri púra samd at maskinan ofta er sein á veg um morgnarnar. Her úti hjá okkum á Rógvuvegi er sera illa grivið í dag. Og tað er ikki fyrstu ferð.
Her eru fólk í grannalagnum, sum fara sera tíðliga til arbeiðis, og tað er ofta sera trupult hjá teimum at sleppa frá húsum.
Kanska er tað trupult at grava, tí bilar standa allastaðni. Men maskinan hevur bert koyrt einaferð framvið her í dag, og tað er ikki rudding. Annars er væl ruddað nógva aðrastaðnis í bygdini, men tíverri ikki her úti. So kanska vit fáa avsláttur í kommunuskattinum? ;-)
Eg havi eisini lisið ætlanina um kavagrevstur. :-)
Heilsan Andrea
Koyrilíkindini verða kannað kl 0500, og er ikki nógvur kavi og annars gott at koyra, er ikki neyðugt at grava. Men tá kavin fyrst byrjar at tiðna, og tað síðani frysti aftur, gerst tað sera hált. Vit vóru byrjaðir dagin fyri at grava kavan burtur, og tá áttu vit helst at haft hildið áfram aftaná arbeiðstíð, sjálvt um tað tá var gott at koyra, tí morgunin eftir var glerið fast í vegnum og gjørdi tað arbeiðið truplari, og tað gjørdist ikki betur av, at skuffan brotnaði og seinkaðu okkum einar 2-3 tímar.
Spurningur
Januar 26 , 2011nær kann vantast at vegurin niðan til gjáarkjaft verður gjørdur ella verður hann nakrantíð gjørdur ? eg veit at komunanan hevur stóra skuld, men var hettar ikki einaferð nakað sum lá í huganum hjá tykkum ? hvussu nógv fer tað at kosta at gera tann vegin ?
Einki er avsett á fíggjarætlanini fyri í ár, og sum útlitini eru, verður vegurin neyvan gjørdur tey næstu árini. Ætlanin er avgjørt einaferð at gera vegin, og tí er hann eisini ávístur í byggisamtyktini fyri Vestmanna Kommunu.
Tað fer at kosta einar 10 til 12 mió kr at gera vegin.
Oljutangi til ellisheimið?????
Januar 25 , 2011Fyrsta tekinið til, at byggingin av ellisheiminum er farin í gongd er, at ein stórur oljutangi er komin at standa á byggiøkinum. Eg má bara spyrja HVÍ og aftur HVÍ ? Í 1950 høvdu vit menn, ið tordu at fara undir fyrsta innandura svimjihylin í kongaríkinum, men í dag, nú allur heimurin tosar um og leitar eftir alterantivum orkumøguleikum, heldur kommunustýrið, at olja er álitið til upphiting í stórsta bygningi í bygdini, hóast bygningurin stendur beint við sjóvarmálan. Hví ikki nýta nýta hitan úr sjónum? Tað er prógvað, at tað ber væl til - eisini her í Føroyum. Kanska hugsa tit, ið hava tikið hesa avgerð, at tað er ikki kommunan, ið skal gjalda fyri oljuna, men tað er í hvussu er vit borgarar her í landinum, ið skulu gera tað, og helst verður tað ikki longi, til kommunurnar koma at taka yvir raksturin av eldraøkinum, og tá verður hetta ein dýrur kleppur fyri kommununa.
Fari tí at seta bygdarráðsformanninum hesar spurningar:
1: Hvussu nógv kostar oljuupphitingarskipanin, sum verður sett upp í ellisheiminum, og hvat hevði ein sjógvhitapumpuskipan kosta?
2a: Hvat kemur raksturin av oljuupphitingarskipanini - tað er oljukeyp - at kosta tá oljuprísurin fer at verða ávíkavist 100 og 150 dollarar fyri tunnuna. (Hetta eru prísirnir, ið vit mugu væntað, fara at vera á olju komandi árini).
2b: Hvat høvdu rakstrarútreiðslurnar av eini sjóvarhitapumpuskipan verið?
Fyrst er at siga, at atfinningarnar eru vendar móti skeivum parti. Vestmanna Kommuna hevur fleiri ferðir heitt á landsmyndugleikarnar bæði Innlendismálaráðharran og Almannamálaráðharran um at samstarva um varandi orkukeldur í sambandi við røktarheimið.
Vit halda sjálvsagt, at sjóvarhiti átti at verið nýttur, tí allar fortreytir eru til staðar. Trupulleikin er tó, at Fíggjarmálaráðið hevur avmarkað kostnaðin til røktarheimsbyggingina. Vit hava valt at hava flagtekju, hóast hetta dýrkar røktarheimið, men vit hava ikki møguleika eisini at gjalda fyri eina orkuskipan, sum nýtir sjóvarhita. Vit halda, at landsmyndugleikarnir áttu at verið nógv virknari á hesum øki. Samstundis mást tú hava í huga, at landsmyndugleikarnir rinda raksturin, tí halda vit, at tað er órímiligt, at vestmenningar skulu átaka sær eina stóra meirútreiðslu, so at landið kann spara rakstrarútreiðslur.
Okkum kunnugt er ikki so stórur munur á hitakervinum, um vanligur ketil ella sjóvarhiti verður nýttur; radiatorar, rør o.a.tíl. er tað sama. Munurin er serliga, at hitalikam skal leggjast á sjógv, ella sjógvur pumpast í brunn, har hitalikamið skal vera. Harumframt skal tøkni til fyri at gera sjóvarhitan um til hita. Ketilin o.a. kostar um 250.000 kr. Íløgan í sjóvarhita er væl størri, vit kenna ikki nágreiniliga prísin, tí óneyðugt hevur verið at kanna hann. Vit vita tó, at ein skipan við sjóvarhita eftir øllum at døma (við verandi oljuprísi) hevði kunnað spart seg innaftur í rakstri upp á minni enn 5 ár. Sum nevnt omanfyri er trupulleikin, at kommunan eigur íløguna, meðan landið fær sparingina. Úrslitið av hesum tvíbýtta ábyrgdarøki er, at rakstrarútreiðslurnar hjá landinum gerast óneyðuga stórar, og at olja verður nýtt, har onnur rein orkukelda kundi verið nýtt.
Vit kenna ikki rakstrarútreiðslurnar í sambandi við røktarheimið, tí at tað er landið (Nærverkið), sum eigur hesar útreiðslur.
1. flokkur
Januar 24 , 2011Nei, heilt erligt so handlar hetta ikki um at brúka tíð saman vid børnunum ella ei, men handlar hetta meira um at tað reint faktiskt ER sera trupult at arbeida aðrastadni og búgva í Vestmanna. Kommunan stuðlar i hvussu so er ikki uppundir at gera hetta lættari. Tá ein skal taka frí skal koyringin leggjast afturat, og aloftast loysir tað seg ikki at koyra aftur til Havnar til arbeiðis.
Tad er gott at vidkomandi elskar tíðina saman vid sínum børnum, men eg haldi tad verda sera smáligt at leggja onnur undir IKKI at gera tað sama.
Eg eri so púra einig í at innskriving saktans kann leggjast aftaná arbeiðstíð og somuleiðis eisini tendring av jólatræ v.m.
Vælsignaði tit. Roynið nú og leggið familjutiltøk UTTANfyri arbeiðstíð og á tann hátt gera Vestmanna til eitt meira vinarligt pláss.
Byrsufelagið
Januar 24 , 2011Ætlaði at melda meg í Vestmanna Byrsufelag, tá eg einaferð fyrr í ár hoyrdi, at so at siga øll loyvir vm. var komið uppá pláss hesum viðvíkjandi. Men enn er onki hent. Havi hoyrt, at málið nú liggur ( og hevur ligið her leingi ) hjá kommununi. Hví dregur hetta mál út, hví tekur tað so langa tíð, hvat er trupuleikin ?
Vestmanna Kommuna er ein partur í hesum máli, sum ikki er so einfalt, sum tú fær tað at ljóða.
Málið verður fyri á bygdarráðsfundi í annaðkvøld, 25. januar '11 kl. 19.
Tú ert vælkomin at lurta.
Svimjihylurin
Januar 19 , 2011Vita tit at siga mær nær svimjihylurin í Vestmanna var tikin í nýtslu...?
svar til 1. flokk
Januar 19 , 2011Álvaratos!!!!! At vera skrivaður í 1. flokk er ein av teimum heilt stóru løtununum í einum barnalívi! Og ein av teimum løtunum, sum ikki koma óvart á nakran. Her má eg spyrja hatta foreldri, hevði tað ikki borið til at skriva í kalendaran, ella feriukalendaran at einaferð í januar má eg brúka ein tíma, tí at barn mítt skal skrivast í skúla, og ikki at gloyma í august, tá ið barnið so skal byrjað í skúla.Eitt afturat, kanska hava lærararnir frí seinnapartin ella um kvøldið.Eg skilji bara ikki at alt skal gerast so trupult, tá ið børnini umræður, tí longu tá ið vit gera av at fáa okkum børn, vita vit av at tey taka tíð.VinaligaEin, ið elskar tíðina saman við børnunum
1. flokkur
Januar 17 , 2011Hví er innskrivingin av børnum til fyrsta flokk mitt á degi; hví mugu foreldur taka frí til at skriva børnini inn? Í hesum tíðum hava vit brúk fyri hvørjum lønartíma, tí skilji eg ikki, hví eg skal taka frí, tá hetta kundi verið gjørt seinnapart ella á kvøldi.
Vestmanna Skúli hevur hetta svar:
"Innskrivingin hevur nógv tey seinastu árini ligið um middagsleitið. So tað er nærmast siðvenja, sum tó sjálvandi kann broytast.
Um farið verður til tannlækna, lækna, fysioterapeut v.m., so er tað jú eisini í arbeiðstíð.
Sjálvandi kundi innskrivingin verið seinni, t.d. kl 14.30, men skúlin hevur ikki fingið nakra áheitan um tað. - Tey flestu mugu kortini biðja sær frí."
Ferðavinnan
Januar 10 , 2011Siti í verðandi løtu og lurti eftir hvat Klaksvíkmenn gera fyri at fáa ferðavinnuna at koma at vitja teirra býð.
Mítt spurgsmál er hvat verður gjørt her í Vestmanna við tílíkt, vit hava jú Føroya bestu havn.
Tað kundi veri stuttligt at havt onkran stóran crusara liggjandi við bryggju, og ikki minst um man hugsar um havnagjaldið eitt slíkt skip hevði lagt efftir seg.
Vit hava ikki eins góðar møguleikar sum klaksvíkingar á ferðavinnuøkinum. Vestmanna er ein góð og trygg havn, men vit hava ikki so langa atløgusíðu, at vit kunnu bjóða teimum størru ferðamannaskipunum til kai. Harumframt mugu tit hava í huga, at atløgusíðan hjá okkum verður nýtt til fiskivinnu; til ber ikki at hava ferðavinnuskip og arbeiði á fiskavirkinum samstundis. Neyðugt er tí, at ferðamannaskip og avreiðingar mugu samskipast; í veruleikanum merkir hetta, at vit bert hava møguleika at hava ferðamannaskip liggjandi við kai, tá lítið ella onki virksemi er á fiskavirkinum.
Ferðamannaskip kunnu liggja fyri akkeri á havnini, men av tí at alivinna er báðumegin, avmarkar tað longdina á skipunum.
Vestmanna Havn tekur 1,80 kr fyri hvørt nettotons í havnargjaldi, hetta verður bert goldið fyrsta dagin, og 1,45 kr fyri hvørt nettotons í brúgvagjaldið fyri hvønn dag. M/S National Geographic Explorer lá við kai summarið 2010, teir guldu um 6.500 kr í havnar- og brúgvargjaldi. Um Norrøna lá við kai í Vestmanna, so høvdu vit fingið um 50.000 kr fyrsta dagin. Onkuntíð keypa skipini eisini vatn og el frá
Kavagrevstur
Januar 07 , 2011Hví verður byrja so seint at grava inni í bygdin???????
Kl 09.00. er ov seint at byrja, tá eru flest okkara, um vit sleppa, langt síðan farin frá húsum.
Vánaligt, serstakligani vánaligt...
Og ja eg havi lisið ætlanina, um kavagrevstur.
Til spurningin Gæs/seyður?
Januar 04 , 2011Skal hatta aftursvarið skiljast, sum tað als ikki er loyvið at hava gæs í bygdini, ella hvat sigur ein møgulig grannastevnan fyri Vestmanna, hvør hevur loyvi at fáa sær gæs, og hvar kann man fáa eitt sovorið gásaloyvið frá?
Sambært grein 28 í hagalógini, "lov nr. 172 frá 18. maj 1937 for Færøerne om haugers styrelse og drift m.m., sum seinast er broytt við løgtingslóg nr. 77 frá 18. mai 2009" skal "Bestemmelse om, hvorvidt det skal være tilladt at holde Gæs i Haugen (derunder om Antal, Betaling m.v.), tages af Haugens Ejer (i Fælleshauge Haugestævnet).
Hundafangari v.m.
Januar 04 , 2011Haldi við Jan, at tað er hol í høvdi at minir skattapengar skulu vera brúktir til at taka seyð, gæs o.a. lort upp.
ein ið rindar skatt
Webcamera
Januar 04 , 2011Ætlaði bara at spyrja nær camera verður í ordan aftur ,hyggi hvønn dag men tað sker onki ,sakni at síggja Vestmanna ,heilsan úr Hirtshals
Nýggjár
Januar 04 , 2011Hevði tað ikki verði ein ide at lati vera við at tendra gøtuljósini aftur tá um 2 tíðina á nýggjárinum, hyggeligari tá tað er slókt alla náttina :) ?
Spillivatnsætlan
Januar 04 , 2011Hoyrdi stutt undan jólum, at einans 4 kommunur hava gjørt spillivatnsætlan, hóast freistin er 01.01.2011. Hvussu er hjá okkum, er Vestmanna Kommuna millum tær 4, ella eru vit eisini seinir á tí økinum?
Campingpláss
Januar 03 , 2011hey tit !
Nú hava tveir tilflytarar gjørt tað so deiligt hjá fólki við campingvognum, at goyma vognarnar í bygdini. Tað sigst, at har eru 50 vognar inni í bygninginum.
Tað var ein annar tilflytari í bygdini, sum nú er fluttur til Sørvágs, sum ætlaði at gera eitt campingpláss á vøllinum inni á Fjør, vita tit hvar tað málið liggur. Hvat ætla tit við vøllinum o,a.
Økið Inni á Fjørð, har m.a. vøllurin var, er í byggisamtyktini fyri Vestmanna Kommunu lagt út sum øki til frítíðarhús, húsvognar og tjalding. Ásetingarnar síggjast á heimasíðuni hjá kommununi undir Bygging og bústaður, Bygging, Byggisamtykt fyri Vestmanna Kommunu. Tvs. at almennu fyritreytirnar fyri at gera kampingpláss á økinum eru í lagi. Í fyrstu syftu verður roynt at fáa gras at vaksa á økinum, men um onkur hevur áhugað at gera okkurt á økinum, sum samsvarar við ásetingarnar, so er viðkomandi vælkomin til at greiða frá sínum ætlanum.
Gæs/seyður
Januar 03 , 2011Nei, kommunan ger einki fyri at fáa bygdina vetrafriðaða. Seyður, gæs og ross kunnu ganga sum teymum listir runt í bygduni. Kommunan sigur at eingir pengar eru til vetrafriðing, men at ballast fyri tað hevur kommunan pengar til. Á hvørjum árið vera brúkt uml 50.000,- kr til jólaborðhald, hesir penganir kundu verið brúktir til vetrafríðingina.
Ein sera ónøgdur borgari
Vetrarfriðingin bíðar í ávísan mun eftir landspolitiskari viðgerð. Fleiri uppskot eru um, hvussu vetrarfriðingin kann skipast; tað vildi verið lítið skilagott at tikið avgerð, fyrr enn møgulig lógarbroyting er samtykt.
Vestmanna Kommuna býður sínum starvsfólkum til eitt jólaborðhald nevndi kostnaður er á góðari leið vit halda, at okkara góðu starvsfólk hava uppiborið eitt jólaborðhald, tey fáa onga aðra gávu frá sínum arbeiðsgevara.
Vit halda ikki, at jólaborðhaldið er orsøkin til vantandi vetrarfriðingina. Um so var, hevði verið neyðugt at spart í 100 ár, tí vetrarfriðingin við øllum óivað kostar um 5 mió. kr.
Íløgur
Januar 03 , 2011Tað er skilagott, at gera íløgur í ringum tíðum. Men tað er átaluvert at lata alt arbeiði fara av bygd. Vita tit ikki at tað skullu pengar í kommunukassan til tess at fremja íløgurnar?
Kanska spara tit nakrar krónur men álvaratos, ikki fyri at vera frekur, men tað tykir mær sum lágt er millum syllar. Ein skomm stendur á Follendi, peningurin lokkaður úr bláoygdum Vestmenningum undir følskum fortreytum, lad gå við tí, hevði so arbeiði um ikki annað verið gjørt av Vestmenningum, men nei. Seinast missiónshús varð bygt arbeiddu Vestmenningar, men tá kostaði arbeiðið onkið. Stór skomm, rættiliga stór skomm. Gott tiltak við ellisheimi á Grønanesi, men allar skattakrónurnar av bygdini, enn størri skomm. Eru tit troyttir av at sita har og ætla at seta varðar eftir tykkum, ein varði bleiv settur so nær Gjógvará at hann sleppur ikki nærri, tó haldi eg húsið hevði kanska verið egnað til seyðahús.
ónøgdur Vestmenningur
Fyrst er at siga, at Vestmanna Kommuna ikki var byggiharri, tá missiónshúsið varð bygt. Vit kunnu ikki blanda okkum upp í, hvussu privatpersónar ella áhugafelagsskapir skipa sína bygging. Vestmanna Kommuna gav byggiloyvi og samstarvaði um jørðarbeiðið, afturfyri ognaðust vit stóran part av økinum úti á Follendi.
Røktarheimið á Grønanesi er boðið út sambært lógum og reglum. Vit kunnu ikki bjóða eitt so stórt arbeiði til lokalar arbeiðstakarar, teir høvdu heldur ikki verið førir fyri at átaka sær allar arbeiðstøkurnar. Vit hugsa um skattaborgarans pengar, tí fekk tann arbeiðið, sum kundi gera tað bíligast. Væntandi fáa vestmenningar arbeiði á Grønanesi, tá byggingin er komin longri.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Sjálvsvenjing
Nánd ynskir at skapa karmar fyri, at eldri fólk kunnu fremja egið fyribyrgjandi átak, so tey kunnu hava eitt sunt og virkið lív. Við at hava tilboð til sjálvsvenjing gevur Nánd møguleika til fólk í aldrinum 67 ár og eldri at ganga til venjing og fáa sær eitt prát og møguliga ein drekkamunn.
Hvør kann sjálvsvenja?
Um tú býrt í Fuglafjarðar kommunu ella í Eysturkommunu, og tú er í aldrinum 67 ár ella meira, so hevur tú møguleika at melda teg til sjálvsvenjing.
Hvussu kann ein sjálvsvenja?
Í hølunum hjá Nánd í Leirvík og í hølunum hjá Kappróðrarfelagnum í Fuglafirði eru ymisk venjingartól, har tú kanst venja. Tit hava sjálvi ábyrgdina av at ganga væl um hølini og at rudda upp eftir tykkum. Eftir nærri avtalu við Nánd tlf. 73 02 00 kanst tú spyrja um at fáa vegleiðing frá fysioterapeuti.
Leirvík:
Hølið hjá Nánd liggur við síðuna av kirkjuni.
Hvat er kostnaðurin fyri at venja í Leirvík?
Tað er ókeypis at venja í venjingarhølunum í Leirvík.
Hvussu kann ein byrja?
Til ber at melda seg til sjálvsvenjing í Leirvík við at ringja til Nánd tlf. 73 02 00.
Fuglafjørður:
Kappróðrarneystið liggur í niðaru hædd, har Keypssamtøkan er.
Hvat er kostnaðurin í Fuglafirði?
Tað kostar kr. 20,- fyri hvørja uppmøting umframt eitt árligt limagjald áljóðandi kr. 125,-. Gjøldini fara til kappróðrarfelagið.
Tú ert vælkomin at vitja í hølunum og hyggja teg um, áðrenn tú byrjar.
Hvussu kann ein byrja?
Tú møtir bara upp, og meldar til hjá kappróðrarfelagnum.


text:
Tíðindaskriv
22.03.2018 - 20:28
Tíðindi > Vinna & Tøkni > Ferðavinna
Marknaðarátakið "Faroe Islands Translate" hjá Atlantic Airways og Visit Faroe Islands hevur í kvøld vunnið hægstu virðisløn á World Media Awards í London í bólkinum "Travel & Tourism".
World Media Awards er eitt samstarv millum leiðandi miðlar í heiminum, sum til dømis New York Times, Washington Post, Bloomberg, Forbes, Fortune, Newsweek, Time, The Economist, Wall Street Journal og National Geographic.
- Vit eru púra ovfarin av, at vit vinna henda stóra altjóða heiðurin aftur í ár. At heimsins størstu miðlar halda, at vit hava uppiborið heiðurin fyri besta ferðavinnuátak í heiminum tvey ár á rað, er heilt óveruligt. Ein serlig tøkk til allir føroyingar, sum hava hjálpt til við at umseta, sigur Guðrið Højgaard, stjóri í Visit Faroe Islands.
Faroe Islands Translate, sum varð verksett fyri fimm mánaðum síðani, fekk umrøðu um allan heim. Marknaðarátakið snúði seg í stuttum um, at av tí at máttmikla Google hevur ignorerað føroyska málið í Google Translate, gjørdu vit føroyingar bara okkara egnu umsetingarskipan, kallað "Faroe Islands Translate". Fólk kundu skriva, hvat tey ynsktu at fáa umsett, og ein tilvildarligur sjálvboðin føroyingur fekk boðini, tendraði myndatólið á fartelefonini og umsetti beinleiðis.
Tá átakið var liðugt í november, hevði Faroe Islands Translate umsett úr heili 215 málum og gjørt yvir 30.000 unikkar videoumsetingar. Heili 1,3 milliónir hava roynt skipanina.
Árni G. Olsen, sølu- og marknaðarleiðari hjá Atlantic Airways, sigur: “Vit eru sera errin av hesum heiðrinum, men tað mest umráðandi var, at átakið náddi síni mál - at fleiri fólk kring heimin kenna til Føroyar nú og fleiri velja Føroyar sum ferðamál. Hetta leggur ikki einans lunnar undir eina nýggja vinnu í Føroyum, men jú fleiri útlendsk ferðafólk ferðast til Føroyar, jú fleiri ferðamál og lægri prísir kunnu vit bjóða føroyingum.”
Lýsingafyritøkurnar Sansir úr Føroyum og Mensch úr Danmark framleiddu átakið.
- Hugskotið og endamálið við "Faroe Islands Translate" var at skapa eina søgu, sum var so mikið forkunnug, at hon kundi fáa uppmerksemi í altjóða miðlum, sigur Tór Verland Johansen, stjóri á Sansum.
Hann leggur afturat, at umframt at tað er ein góð søga, at lítlu Føroyar enn einaferð fara upp móti stóra Google – og hesaferð teirra Google Translate – so er tað samstundis ein sannroynd, at okkara móðurmál er sera forkunnugt – eisini fyri ferðafólk. At vit hava okkara egna mál er ikki ein sjálvfylgja og ger okkum tískil serstøk og áhugaverd.
- Hesin heiðurin er tí fyrst og fremst til okkara móðurmál og okkara mentan og tískil til okkum øll, sum tosa føroyskt og/ella onkursvegna varða av føroyska málinum. Bæði her heima og uttanlands, sigur Tór Verland Johansen.
Onnur, ið hava vunnið heiðurslønir á World Media Awards í kvøld, eru millum annað Porsche, Shell, UBS, Hennessey, E.on, Warner Brothers og Barilla.


text:
Hugnalig og vælhildin eldri sethús, ið eru leypandi umvæld og dagførd við stórum fjósi/úthúsi við síðuna av og innilokaðum garði millum bygningarnar. Sethúsini eru innrættað soleiðis: Í niðaru hæddini er gongd/trappa, køkur, stova, bryggers/vaskirúm, baðirúm og kjallararúm/fýrrúm. Í ovaru hæddini er gongd/trappuniðurgongd, fimm kømur og baðirúm. Í úthúsinum er hjallur, arbeiðs/goymslurúm, garasja og partvís loft.
Hevur tú spurningar ella vilt tú vita meira um hesa ogn, ert tú altíð vælkomin at ringja ella skriva til okkara.
Fyll út teigarnar niðanfyri – so venda vit aftur við einari tíð til eina framvísing. Hevur tú spurningar annars, kanst tú eisini skriva til okkara her.


text:
Nýggjur Peugeot Traveller
Peugeot Traveller fæst nú eisini í Føroyum. Traveller er perfekti bilurin, tá øll skulu við. Um tað so er til býarkoyring við búfolki ella motorvegskoyring við stóra húskinum. Eingin avbjóðing er ov stór hjá Traveller, sum samantvinnar komfort, dygd og framkomna tøkni.
Ikki færri enn átta vaksin sita væl í bilinum, og sjálvandi er stórt úrval av eykaútgerð og dygdargóðum motorum, so tú kanst seta ein Traveller saman til júst tín tørv.
Nýggjur Nissan Micra
Endiliga var hann her. Støkkið inn á gólvið fyri at kanna hetta vala akfar.
Nýggjur Peugeot 5008
Eftir at hava verið á marknaðinum í seks ár kemur Peugeot 5008 í eini heilt nýggjari 2017 útgávu. Hesin nýggi er bæði breiðari og…
Nissan Navara fær nýggjan motor
Nú hava vit hoyrt og sæð eitt sindur til Navara, ið er kosin at vera tann bilurin, sum skal koyra runt í Føroyum og veita myndir t…


text:
Síðan eg sá Kiss Kiss Bang Bang í 2005, havi eg verið fjeppari av Shane Black. Hann er fyrst og fremst leikritskrivari, men hevur eisini leikstjórnað nakrar filmar gjøgnum árini. Hansara serliga eyðkenni er 80’ara buddy cop filmar. Av hesum…
Leonardo Dicaprio vann ein Oscar herfyri. It’s been a long time coming, sagt á góðum enskum. Eg haldi sjálvur, at av hansara Oscar nomineringum, er hetta kanska tann minst uppiborna. Tað er nú ikki lítið sagt, tá tað er Leonardo…
So eru vit komin til Mars. Eg havi funnið fimm filmar, ið vónandi góðir hendan mánaðin. Veikast á hesum listanum, er tann fyrsti, London Has Fallen. Niðast á listanum er Batman V. Superman, ið kann fara báðar vegir. Alíkavæl er…
Tagged with: 10 Cloverfield Lane
, batman v. superman
, Ben Affleck
, Brothers Grimsby
, Føroyar
, Føroysk film ummæli
, Filmar
, Henry Cavill
, Sofasurfarin
, Ummæli
, Zootopia
Posted in Forfilmar
, Nýggjheitir
Nú var heystferia fyri stuttum. Hetta opnaði fyri møguleikanum at hyggja eftir nøkrum góðum filmum. So eg fór í Imperial at hyggja eftir the Martian. Um tú býr í Keypmannahavn og skalt í biograf, vil eg viðmæla tær at fara…
Tagged with: Føroyar
, Føroysk film ummæli
, Feria
, Film ummæli
, Filmar
, Hallur Danielsen
, Jól
, Matt Damon
, Sofasurfarin
, the martian
, Ummæli
Posted in Ummæli


text:
15. Jun 2015
Hjálpa flóttarfólkum Vit eiga í mestan mun at hjálpa flóttafólkum,har tey eru og eiga ikki at taka teytil Føroyar. Vit kunnu ímynda okkum, um vit sjálviskuldu komií ta støðu, at vit vóru noydd tilat flýggja av landinum íonnur lond...
15. Jun 2015
Tað ger ikki tað sama, hvønn tú velur! Fólkatalið í Føroyum fer nú at nærkast 49.000 og er komið tætt upp ímóti tí hægsta, tað nakrantíð hevur verið. Eg skal ikki fara at...
15. Jun 2015
...
14. Jun 2015
Kanningar hava víst, at áhugin millum føroyingar at fara á fólkatingsval ikki er so stórur. Tað er skilligt tá ein hugsar, at tað eru nógv, ið hugsjónarliga eru ímóti, at vit eru umboðaði í einum fremmandum parliamenti. Tað argumenti skilji eg. Tað kann tykjast...
14. Jun 2015
Í 2005 fingu Føroyar tvær nýggjar lógir sum vóru tengdar hvør at aðrari. Onnur er lóg nr. 79, yvirtøkulógin, og hin er lóg nr. 80, heimildarlógin. Yvurtøkulógin var eitt ómetaliga gott amboð hjá Føroyum at fáa. Hon staðfestir, at Føroyar kunnu yvirtaka...
13. Jun 2015
...
12. Jun 2015
Sjúrður Skaale og sannleikin Sjúrður Skaale var tingmaður fyri Tjóðveldi, tá vit í 2010 fóru burturúr gomlu strandalandaavtaluni og setti okkum størri makrelkvotu, so hann kennir støðuna hjá flokkunum, serliga Javnaðarflokkinum, tá tilgongdin byrjaði. Eg kann endurtaka tað...
12. Jun 2015
Føroyskir fiskimenn kunnu útihýsast, men ikki SEA SHEPHERD Hevur fólkatingsval nakran týdning fyri okkum føroyingar? Er veruleikin ikki tann, at fólkatingið ávirkar føroyska samfelagið rættuliga nógv? Tá fólkatingið góðtók, at ES boykottaði Føroyar, hevði tað ikki ávirkan á...


text:
07 Vestur hevur gjørt avtalu við Hegga fyri árið, ið inniber, at hann skal venja dreingjaliðið, umframt vikuligar felagsvenjingar fyri smádreingir og dreingir og fasta málmannsvenjing fyri allar aldursbólkar.
Hegga skal eisini standa á odda fyri arbeiðinum hjá ungdómsdeildini at leggja menningina av teimum yngstu í fastar rammur. Arbeitt verður við at framleiða rúgvusmikið skrivligt tilfar, ið skal skal tryggja dygdina á venjingini.
Venjingin er longu byrja, og til fyrstu venjingina, ið var í gjár í Sandavági, vóru 20 møttir, har av helvtin vóru smádreingjaleikarar.
At Hegga tekur hetta uppá seg, er mett sum eitt týðningarmikið stig á leiðini framá, og vit gleðast um at Hegga tók við uppgávuni!
Tillukku Hegga!